הוועדה המיוחדת לענייני רווחה ועבודה, כנסת 23, פרוטוקול מספר 13, 2020-04-23 09:00

עאידה תומא סלימאן: בוקר טוב לכולם, אני פותחת את הישיבה של הוועדה המיוחדת לענייני רווחה ועבודה.

עאידה תומא סלימאן: היום 23 באפריל 2020.

עאידה תומא סלימאן: אלה שאיתנו בזום, יש לנו תקלה קלה.

עאידה תומא סלימאן: אנא, סבלנות.

עאידה תומא סלימאן: נחכה ונמשיך בדיון.

עאידה תומא סלימאן: אנחנו ממשיכים.

עאידה תומא סלימאן: הדיון היום הוא על מנהלות המשפחתונים המוכרים על ידי משרד העבודה, הרווחה והשירותים החברתיים בעקבות משבר הקורונה.

עאידה תומא סלימאן: האמת היא שבכל פעם שאני משתמשת במונח הקבוע "מנהלות המשפחתונים" אני מהססת להשתמש בו.

עאידה תומא סלימאן: הן בעצם לא מנהלות, הן מטפלות לחמישה ילדים.

עאידה תומא סלימאן: לתת להם תואר "מנהלות" זה כאילו לעשות סיפור מההעסקה שלהן והטעיה לתפקיד שהן עושות.

עאידה תומא סלימאן: התפקיד שלהן מאוד חשוב כמטפלות בילדים שאצלן.

עאידה תומא סלימאן: הן לא מנהלות אף אחד והן גם לא עצמאיות, כמו שמגדירים אותן במשרד.

עאידה תומא סלימאן: כשהייתי יושבת-ראש הוועדה לקידום מעמד האישה בכנסת העשרים קיימתי כמה דיונים.

עאידה תומא סלימאן: היו שני דיונים במשותף עם היושב-ראש של ועדת העבודה והרווחה, ידידנו אלאלוף.

עאידה תומא סלימאן: הדגשנו כל הזמן שבצורת ההעסקה של מנהלות המשפחתונים, של המטפלות, יש משהו שצריך לתקן.

עאידה תומא סלימאן: אומנם אנחנו מקיימים היום את הדיון הזה על סיוע למנהלות, אבל נתמקד בעיקר מתחילת משבר הקורונה.

עאידה תומא סלימאן: הפתרון הכללי לכל צורת העסקה, אנחנו נמשיך לדבר עליו ונמשיך לדון בו לעתיד, אבל הזכרתי אותו כי הוא בעצם גרם לעוול נוסף בתקופת משבר הקורונה וגרם לכך שמנהלות המשפחתונים נפלו בהתחלה בין הכיסאות.

עאידה תומא סלימאן: הן גם לא היו חלק ממענק העצמאים, למרות שהן מוגדרות כעצמאיות, וגם לא יצאו לחל"ת כי הן לא מוגדרות כשכירות.

עאידה תומא סלימאן: אני עוקבת אחרי הנושא הזה וכבר התקדמנו קצת, אבל שוב חזרנו לתקיעות שהייתה בהתחלה.

עאידה תומא סלימאן: תכף נסביר מה נעשה מתחילת המשבר ועד עכשיו, אבל אני רוצה לתת קודם כל למאשה מה-מ.מ.מ של הכנסת, שהכינה בכנסת מסמך על המשפחתונים.

עאידה תומא סלימאן: את עדכנת את המסמך הזה.

מריה רבינוביץ': אני לא הכנתי אותו.

מריה רבינוביץ': הכינה אותו שלי מזרחי סימון.

עאידה תומא סלימאן: את מוכנה לתת לנו בכמה דקות מה העדכון של המסמך הזה, כדי שכולם יידעו?

עאידה תומא סלימאן: המסמך נמצא באתר הוועדה ונשלח לחברי הוועדה אתמול בלילה.

מריה רבינוביץ': תודה רבה, גברתי היושבת-ראש, בוקר טוב, כפי שכבר אמרת, התבקשנו לבדוק את יישום מתן המענקים למנהלות של המשפחתונים.

מריה רבינוביץ': מנתונים שקיבלנו מרשות המסים נכון לתקופה שלפני הפסח, כשהן כבר קיבלו זכאות להגיש בקשה למענק, היו זכאיות להגיש בקשה רק כ-50% מהמטפלות.

מריה רבינוביץ': 50% המטפלות הנוספות לא הגישו דוחות על פעילותן לרשות המסים, וזה נעשה באישור.

מריה רבינוביץ': הן פטורות מזה.

מריה רבינוביץ': קרוב ל-2,000 מטפלות לא יכלו להגיש בקשה למענק.

מריה רבינוביץ': מתוך אלה שהגישו, כ-160 מטפלות נמצאו כי אינן זכאיות.

מריה רבינוביץ': רשות המסים לא מסרה לנו מהן הסיבות לכך, אבל בדקנו את זה מול הארגון שמאגד את המטפלות – הכוח לעובדים – ומשם נמסר שעל פי הדיווחים של המטפלות בשטח, חלק מהסיבות לכך היו טעויות: שנת לידה, אזרחות בישראל ודברים נוספים.

מריה רבינוביץ': אלה שכבר קיבלו את המענק מדווחות על כך שהסכומים שהן קיבלו מאוד נמוכים.

מריה רבינוביץ': זה נע בין 2,000 ל-2,500 שקל.

מריה רבינוביץ': זה לא כל כך מסתדר עם ההערכות שרשות המסים עשתה, שעל-פיהן כ-98% מהמטפלות מטפלות עם 5-4 ילדים בתוך המשפחתון.

מריה רבינוביץ': סכום המענק מחושב לפי מספר הילדים במשפחתונים ולכן, הסכום צריך להיות יותר גבוה לפי הנתונים של רשות המסים.

מריה רבינוביץ': שאלנו למה הסכום כל כך נמוך ואיך זה מסתדר.

מריה רבינוביץ': יכול להיות שזה רק חלק ראשון של הסכום או שזה רק על מחצית חודש מרס ובהמשך תהיה תוספת.

מריה רבינוביץ': אם תהיה תוספת בהמשך, השאלה היא האם המטפלות צריכות שוב להגיש בקשה להמשך המענק, או שזה מתקבל אוטומטית.

מריה רבינוביץ': זה המצב נכון לעכשיו בעניין המענק.

עאידה תומא סלימאן: תודה רבה, מאשה.

מיכאל מלכיאלי: ולא קיבלתם תשובה על זה?

מריה רבינוביץ': אני לא יודעת.

עאידה תומא סלימאן: הם אמרו לי שזה יתוקן והם יפרסמו איזשהו טופס שבו כל מטפלת תרשום כמה ילדים יש לה.

עאידה תומא סלימאן: אז יעשו חישוב ויזרימו את הכסף שוב.

עאידה תומא סלימאן: מה שבעיניי מאוד עצוב ומקומם הוא שכולנו יודעים שהמטפלות באות מרקע סוציו-אקונומי נמוך.

עאידה תומא סלימאן: הן עובדות קשה מאוד עם הילדים.

עאידה תומא סלימאן: הן עושות את זה בתוך הבית שלהן ומפרידות חדר לטיפול.

עאידה תומא סלימאן: רבות מהן מפרנסות יחידות.

עאידה תומא סלימאן: אני יכולה כבר לכתוב ספר בנושא.

עאידה תומא סלימאן: יכול להיות שזה רק חלק ראשון של הסכום ובהמשך תהיה תוספת.

עאידה תומא סלימאן: אם תהיה תוספת בהמשך שוב בקשה להמשך המענק או שזה אוטומטית.

עאידה תומא סלימאן: זה המצב נכון לעכשיו בעניין המענק.

עאידה תומא סלימאן: אני אומרת לכם שבחודש האחרון קיבלתי מאות טלפונים מהמטפלות, שאמרו שהן חיכו למענק הזה.

עאידה תומא סלימאן: עד שקיבלנו הבטחה שהן יקבלו מענק, עד שזה עלה לאוויר, עד שהתחילו ועד שקיבלו, הן קיבלו 2,000 שקל.

עאידה תומא סלימאן: רובן לא קיבלו בכלל והיו צריכות לעבור את הפסח – ועכשיו אנחנו לקראת רמדאן – בלי כסף.

עאידה תומא סלימאן: בלי כסף.

עאידה תומא סלימאן: וחלק גדול מהן מפרנסות יחידות.

עאידה תומא סלימאן: בדיבורים שלי עם רשות המסים הם הבטיחו הרבה דברים.

עאידה תומא סלימאן: עד עכשיו לא ראיתי את ההבטחות מתקיימות כפי שהובטח לי.

עאידה תומא סלימאן: בשיחות התווסף עוד רובד – מתחילים לדבר על חזרה לשגרה, מתחילים לדבר על קבלת הילדים, אפילו לפני שמשלמים על התקופה שעברה.

עאידה תומא סלימאן: אם חברי הכנסת ירצו לומר משהו, בבקשה.

עאידה תומא סלימאן: אחר כך נפנה לחלק מהנציגות ורק אחר כך נרצה לשמוע תגובות מרשות המסים.

עאידה תומא סלימאן: ברשות המסים וגם במשרד העבודה והרווחה אתם כבר מכירים את כל הבעיות.

עאידה תומא סלימאן: תכינו תשובות.

עאידה תומא סלימאן: חבר הכנסת מלכיאלי, אחריו חבר הכנסת אזולאי וחברת הכנסת ע'דיר.

מיכאל מלכיאלי: תודה, גברתי יושבת-ראש הוועדה.

מיכאל מלכיאלי: באמת תודה על הדיון הזה.

מיכאל מלכיאלי: זהו דיון מאוד חשוב.

מיכאל מלכיאלי: כולנו מדברים על המשק, על הכלכלה שנפגעת.

מיכאל מלכיאלי: אותן נשים שמנהלות משפחתונים ומקבלות שכר כל כך נמוך, הן מחזיקות לנו את המשק.

מיכאל מלכיאלי: אם הן לא יעבדו, חלילה, ההורים לא יוכלו ללכת לעבודה.

מיכאל מלכיאלי: אלפי נשים נופלות בין הכיסאות, כמו שהזכרת.

מיכאל מלכיאלי: אני זוכר את המאבק שלך בוועדה – קודם כל שלא יצטרכו להגיש בכל פעם מחדש את הטפסים.

מיכאל מלכיאלי: גם היום המערכת הביורוקרטית מקשה עליהן מאוד מאוד.

מיכאל מלכיאלי: אני מכיר נשים חרדיות שאין להן אינטרנט וגם נשים ערביות שאין להן אינטרנט, והן מתקשות להגיש את הטפסים.

מיכאל מלכיאלי: עד היום אני לא יודע, למשל, איך להגיש בקשה.

מיכאל מלכיאלי: שלחו לי סרטון שבו מראים איך שולחים אדם מפה לשם, תרד למטה ותגיש.

מיכאל מלכיאלי: אין צורת הגשה ברורה.

מיכאל מלכיאלי: השר דרעי גם דיבר על זה שצריך להחזיר אותן כבר לעבודה.

מיכאל מלכיאלי: מצד אחד אפשרו לנשים לעשות בייבי-סיטר אחת לשנייה, ולמשפחתונים לא אפשרו.

מיכאל מלכיאלי: למה?

מיכאל מלכיאלי: דבר אחרון, אנחנו רוצים בוועדה תשובות כמה מאותן בעלות משפחתונים קיבלו את המענק ובממוצע כמה הן קיבלו.

מיכאל מלכיאלי: מה עושים עם הכסף הזה?

מיכאל מלכיאלי: רבותיי, זה פרוטות.

מיכאל מלכיאלי: אני חושב שטוב שהוועדה הזאת מתכנסת ואני מקווה שהיא תקבל תשובות טובות.

מיכאל מלכיאלי: תודה רבה.

עאידה תומא סלימאן: תודה רבה.

עאידה תומא סלימאן: כן, בבקשה, חבר הכנסת אזולאי.

ינון אזולאי: גברתי היושבת-ראש, כבר שבועיים אנחנו בנושא של חזרה לשגרה, בנושא הילדים.

ינון אזולאי: אותן אלה שמחזיקות את הילדים שלנו ונותנות לנו ולכל עם ישראל את האפשרות להגיע לעבודה.

ינון אזולאי: אני מצטרף בכך לחברי, חבר הכנסת הרב מלכיאלי.

ינון אזולאי: לצערי זה לא הזמן, אבל צריך לעשות שם סדר, גם בחופשת הלידה שלהם.

ינון אזולאי: יש הרבה בורות גדולים שנשארו פתוחים שאנחנו לא יודעים מה לעשות איתם.

עאידה תומא סלימאן: גם בנושא החופשות.

ינון אזולאי: בנושא המשבר של הקורונה, גם להן לא שילמו על חצי חודש מרס.

ינון אזולאי: גם אצלן החזירו את הכסף הזה להורים, ואנחנו אומרים שזה נעשה בצדק.

ינון אזולאי: התביעה שלנו אמורה להיות כלפי האוצר, כך שברגע שיגיעו להבנה עם מעונות היום, הם יצטרכו להגיע להבנה גם בדבר הזה כי זה אותו הדבר.

ינון אזולאי: יכול להיות שהעלויות במשפחתונים קצת נמוכות, אבל יש דברים שעליהם אין בכלל דיבור.

ינון אזולאי: על חצי מרס זה חייב להיות.

ינון אזולאי: דבר נוסף, ברגע שהילדים האלה יחזרו – אגב, יש פה נציג של משרד הבריאות?

עאידה תומא סלימאן: לא.

ינון אזולאי: הם אמורים להגיד כמה ילדים יחזרו.

ינון אזולאי: היום אמרו שיחזרו עובדים חיוניים ויהיו שלושה ילדים משלוש משפחות.

ינון אזולאי: אם יש שני אחים מאותה משפחה, האם זה נחשב משפחה אחת והיא יכולה להחזיק ארבעה ילדים?

עאידה תומא סלימאן: האם מדובר בשלוש משפחות או בשלושה ילדים?

ינון אזולאי: צריך להסיר את המילים "עובדים חיוניים", כי ברגע שהמשק מתחיל לחזור לפעילות, הוא לא מחזיר רק את העובדים החיוניים.

ינון אזולאי: עד עכשיו יש חמישה-שישה ילדים שהם יכולים להחזיר, אבל אם הם יחזירו רק שלושה ילדים, יישארו שלושה ילדים בחוץ שצריך לראות מה עושים איתם.

ינון אזולאי: שלושת הילדים האלה, אין עליהם תקצוב ויש להן הפסד.

ינון אזולאי: איך אנחנו משפים אותן?

ינון אזולאי: צריך לתת שיפוי בכל חודש וצריך לתת שיפוי להורים.

ינון אזולאי: אם אני לא טועה, גם ב-מ.מ.מ עשו על זה עבודה.

עאידה תומא סלימאן: מטפלת עובדת שמונה שעות ואם נעשה חשבון של ההכנסה שלה, היא מרוויחה גרושים.

ינון אזולאי: מהחומר שראינו פה זה היה אולי 10 שקלים לשעה.

ינון אזולאי: לא נכנסתי לחשבון כי הן גם מבשלות – הרי אסור להן לבשל באותו זמן – הן גם מנקות – והרי אסור להן לנקות באותו זמן.

ינון אזולאי: ה-מ.מ.מ עשה עבודה נפלאה ויסודית ואני מכיר את הנתונים.

ינון אזולאי: אפשר להגיד שהקפתם ממש את הכול.

ינון אזולאי: באמת, אנחנו צריכים להבין שצריך לשפות אותן גם בחזרה.

ינון אזולאי: אולי שכירות אין להן כי זה הבית שלהן, אבל יש דברים בסיסיים שחייבים לתת להן.

ינון אזולאי: וכמובן, שלא יגידו שזה פוגע במענק של העצמאים.

ינון אזולאי: שלא יורידו להן את זה, כי זה האוויר לנשימה שאמור לתת להם את החודשיים האלה.

ינון אזולאי: תודה רבה.

עאידה תומא סלימאן: כן, בבקשה, חברת הכנסת ע'דיר.

ע'דיר כמאל מריח: גברתי, יושבת-ראש הוועדה, תחילה אני מברכת ומודה לך על הנושא החשוב הזה.

ע'דיר כמאל מריח: אני חושבת שזה נושא שנוגע לכולנו ואני מתחברת לדברים של ידידיי כאן, שהמטפלות האלה הן בעצם אלה שמאפשרות לנו, כאימהות קודם כל, לצאת ולעבוד.

ע'דיר כמאל מריח: כאימא לשני ילדים אני מאוד מזדהה איתן.

ע'דיר כמאל מריח: אני לא חושבת שנתפסנו לא מוכנים.

ע'דיר כמאל מריח: אני חושבת שמהיום הראשון המדינה, במודע, הזניחה ולא הייתה מוכנה.

ע'דיר כמאל מריח: מדינה שיכולה להחזיק ולפרנס 6,000 משגיחי כשרות, לא יכולה להיות במצב שבו יש 22 מפקחות בלבד על אוכלוסייה של 300,000 ילדים או תינוקות מגיל לידה עד גיל שלוש.

ע'דיר כמאל מריח: לא צריך להיות חכם מתמטי כדי להבין שמשהו לא מסתדר עם המספרים.

ע'דיר כמאל מריח: בלי יותר מדי הקדמות, אנחנו מבינים שהמצב עגום.

ע'דיר כמאל מריח: מהיום הראשון אני עובדת גם בשיתוף עם ארגון אנו כדי לעקוב, לבחון, ללמוד וכדי לנסות לקדם פתרונות.

ע'דיר כמאל מריח: אחת הבעיות היא שהן לא פה ולא שם.

ע'דיר כמאל מריח: מצד אחד, אומרים להן: אתם עצמאיות.

ע'דיר כמאל מריח: תכלכלו את עצמכן, תיקנו ציוד, תכשירו חדר בבית, אבל אתן לא זכאיות לימי חופשה.

ע'דיר כמאל מריח: איך אומרת לבנת פורן?

ע'דיר כמאל מריח: חלית, נפצעת.

ע'דיר כמאל מריח: יש אבל או מחלה, ואף אחד לא יודע מה לעשות.

ע'דיר כמאל מריח: הן צריכות בעצמן לחפש מחליפה.

ע'דיר כמאל מריח: מצד שני, בשעת משבר אומרים להן: אתן לא עצמאיות באמת ואתן לא זכאיות למענק של העצמאים, ה-6,000 שקל.

ע'דיר כמאל מריח: אתן זכאיות למענק מגוחך וזעום של 4,000 שקל.

ע'דיר כמאל מריח: הלשכה שלי מוצפת בפניות מהסקטור הזה שנקרא מטפלות.

ע'דיר כמאל מריח: מרביתן אומרות לי: לא קיבלנו כסף בכלל.

ע'דיר כמאל מריח: פאתן זאהיר מעוספייה קיבלה 2,200 שקל, חלקן קיבלו 1,400 שקל וחלק גדול פשוט לא היה זכאי למענק הזה.

ע'דיר כמאל מריח: כשה-מ.מ.מ שואל את מס הכנסה למה, קשה להסביר את התירוץ של חוסר תקינות בדיווח או במילוי הטפסים.

ע'דיר כמאל מריח: חברות, הנשים האלה מחכות למענק הזה.

ע'דיר כמאל מריח: אני מניחה שהן הקדישו זמן ומחשבה כדילמלא את הטופס הזה.

ע'דיר כמאל מריח: אם הן טעו באזרחות או בספרה כזאת או אחרת, זה לא תירוץ וזאת לא תשובה שצריכה להתקבל ממס הכנסה בעת משבר.

ע'דיר כמאל מריח: נראה לי שפשוט עושים צחוק מהסקטור הזה ואנחנו צריכים להילחם עליו כי זאת לא רשת ביטחון ממשלתית נכונה במדינה מתוקנת.

ע'דיר כמאל מריח: זה לא נקרא תמיכה פיננסית לסקטורים מוחלשים.

ע'דיר כמאל מריח: לגבי פתרונות, אנחנו מבינים שבטווח הארוך צריכה להיעשות רפורמה רחבה מהשורש, שצריכה להעביר את זה למשרד החינוך.

ע'דיר כמאל מריח: ממש טיפול מהשורש.

ע'דיר כמאל מריח: אבל בטווח הקצר אנחנו מחויבים לדאוג לכך שהמענק הזה יתקבל במלואו וללא התניה בשום פרמטר אחר.

ע'דיר כמאל מריח: עשיתי בדיקות איך הם עושים את החישוב המסובך הזה – הם מחלקים את ההכנסה השנתית ל-12, ומזה משלמים 65%.

ע'דיר כמאל מריח: שאלתי כל כך הרבה שאלות גם את המשרדים וגם את המטפלות, ואף אחד לא יודע אם יש פעימה שנייה או לא.

ע'דיר כמאל מריח: אף אחד לא יודע לתת תשובות למה 65% וכשהנשים האלה עכשיו מחכות ל-2,200 שקל, לכולנו ברור שאי אפשר להשתכר מזה.

ע'דיר כמאל מריח: אני אסיים ואומר שעצוב לי וקשה לי להבין שמדינת ישראל, תחת ההסכם הקואליציוני, לא דאגה להכניס בשום סעיף, אין סעיף שבו מוזכרות המצוקות הבסיסיות של הסקטורים המוחלשים בעת משבר.

ינון אזולאי: עוד לא ראית את ההסכם של ש"ס.

ינון אזולאי: תראו שאנחנו נהיה ערים למצוקות האלה.

ע'דיר כמאל מריח: נכנסו דברים אחרים כמו מעונות ודאגה לדילים ולג'ובים, אבל כשאנחנו מדברים על אוכלוסייה מוחלשת, המילים "הגיל הרך" לא קיימות בהסכם הזה.

ינון אזולאי: אני מאוד מכבד את מה שאמרת ואני מצטרף לדברים, אבל תחילת דברייך לא היו במקום.

ינון אזולאי: להגיד שיש 6,000 משגיחי כשרות שהמדינה מחזיקה, גם הם יצאו לחל"ת.

ינון אזולאי: גם בשוטף הם מקבלים שכר מינימום.

מיכאל מלכיאלי: ולא מהמדינה.

מיכאל מלכיאלי: המדינה לא מממנת אותם.

ינון אזולאי: אנחנו צריכים להילחם בשביל האנשים האלה, בשביל הילדים שלנו.

ע'דיר כמאל מריח: ההשוואה נובעת מהעובדה מכך שמדינת ישראל, כשהיא יכולה לתת עדיפות לסקטורים אחרים, לתעדף אותם, לשלם להם ולפרנס אותם - - -

מיכאל מלכיאלי: גם בשגרה היא לא משלמת להם.

עאידה תומא סלימאן: ברגע שהיא אמרה את זה ידעתי שתהיה תשובה.

מיכאל מלכיאלי: הופתעת מזה שהתאפקנו עד הסוף.

עאידה תומא סלימאן: כן.

עאידה תומא סלימאן: אני הופתעתי מעצמי שהתאפקתי.

עאידה תומא סלימאן: אנחנו נתמקד במנהלות המשפחות, במטפלות, ולא ננהג כמו אחרים.

עאידה תומא סלימאן: חבר הכנסת אשר, בבקשה.

יעקב אשר: שלום, בוקר טוב גברתי ותודה על הדיון.

יעקב אשר: תודה על הליווי הצמוד שלך בכל הנושא הזה.

יעקב אשר: אני יודע כמה זמן, כמה טלפונים וכמה מפחי נפש אחרי פגישות כאלה ואחרות עם האוצר.

יעקב אשר: אנחנו לא באים לכאן לבקש נדברות.

יעקב אשר: יש כאן עוול מתמשך של שנים רבות.

יעקב אשר: לקחו דבר שנקרא משפחתונים, שהם בעצם הכלי המשלים לחוסר במעונות שיש במדינת ישראל בגלל חדלון ידן של ממשלות כאלה ואחרות לאורך הדורות.

יעקב אשר: לקחו את הדגם שנקרא משפחתון, שעובדיו הם בעצם עובדי מדינה לכל דבר ועניין.

יעקב אשר: הרי אלה לא אנשים עצמאים.

יעקב אשר: זה לא עסק שהיא יכולה לעשות ממנו אקזיט.

יעקב אשר: מנהלת משפחתון יכולה בחודש אחד להרוויח יותר ובחודש השני להרוויח פחות וזה מתאזן בסוף.

יעקב אשר: אז באמת נכנסים לקטגוריה של עצמאים כי לעצמאים יש גם יתרונות ולא רק חסרונות.

יעקב אשר: יש תקופות שבהן עצמאים מרוויחים מצוין ויש תקופות שבהן הם במשבר.

יעקב אשר: המטפלות הן בעצם עובדות מדינה שבויות ללא הגדרה.

יעקב אשר: אני יכול להגיד לך כחבר בסיעת דגל התורה, יושב-ראש ועדת הכספים, הרב גפני, העלה את זה עשרות פעמים לדיון.

עאידה תומא סלימאן: אנחנו שיתפנו פעולה.

יעקב אשר: ובכל פעם מטרפדים את זה מחדש.

יעקב אשר: היו עשרות דיונים בוועדת הכספים על מעמדן.

יעקב אשר: תקבעו פעם אחת את מעמדן.

יעקב אשר: ואם היינו קובעים את מעמדן נכון, בצורה הגיונית ובצורה שוויונית, לא היינו נמצאים פה היום.

יעקב אשר: באופן אוטומטי כל מגזר מקבל את הפיצוי שלו – יותר טוב או פחות טוב.

יעקב אשר: הן נופלות בין הכיסאות ואי אפשר להמשיך להחזיק אותן בשבי הזה.

יעקב אשר: ואולי זאת ההזדמנות, אחרי הסיפור של הקורונה, להגיע סוף כל סוף להגדרה הזאת.

יעקב אשר: היום, כל עוד הן עדיין לא מוגדרות, הן נופלות בין עצמאיות לבין שכירות.

יעקב אשר: הרי הן לא יכולות לעשות שום דבר ללא הוראה של הרגולטור, ללא הוראה של המפקחות שלהן, ללא הוראה של המדינה בכלל.

יעקב אשר: המדינה צריכה להתייחס אליהן כאל עובדי מדינה.

יעקב אשר: המדינה צריכה להשקיע את הכסף שהיא משקיעה בכל המגזרים אחרים, שגם מושבתים כרגע, ולתת להן את זה.

יעקב אשר: לא בצורה של עצמאים כי מכל החישובים האלה הן נשארות בסוף עם 2,000-1,000 שקל ביד.

יעקב אשר: צריך לתת להם מענקים, פיצוי כמו עובדות מדינה ובעזרת השם, כשתיגמר הקורונה הזאת או תתמעט, נצטרך להגיע לחקיקה כדי שפעם אחת ולתמיד ניתן להן את מעמדן.

עאידה תומא סלימאן: מאה אחוז.

עאידה תומא סלימאן: אני רוצה להזכיר שבכנסת העשרים הגשנו הצעת חוק בעניין הסדרת המעמד שלהן כדי להפוך אותן לשכירות.

עאידה תומא סלימאן: היוזם הראשון היה חבר הכנסת גפני והיוזמת השנייה הייתי אני.

עאידה תומא סלימאן: חבר הכנסת אנדרי, בבקשה.

אנדרי קוז'ינוב: בוקר טוב, גברתי, יושבת-הראש, אם אנחנו מדברים על פתרונות פרקטיים, ומכיוון שכל הפעילות מתקיימת לרוב בבית פרטי, יש את עניין הארנונה.

אנדרי קוז'ינוב: זה לא נופל בהגדרה מכיוון שזאת לא ארנונה עסקית אלא פרטית ואין עליה הנחה.

אנדרי קוז'ינוב: זאת גם שאלה מאוד מעניינת, האם הן יקבלו את השיפוי והזיכוי על הארנונה כי זה בעצם עסק שעובד בבית.

אנדרי קוז'ינוב: כל ההתאמה של הבית - - -

יעקב אשר: הן לא מוגדרות כעסק.

אנדרי קוז'ינוב: הן משלמות ארנונה רגילה.

יעקב אשר: הוא צודק, הוא צודק.

יעקב אשר: הוא אומר שהסיפור הזה לא יחול על הארנונה הביתית.

עאידה תומא סלימאן: נכון.

עאידה תומא סלימאן: גם הן היו צריכות לקבל פטור.

אנדרי קוז'ינוב: לאחר החזרה של המשק ולאחר שיאושרו לה לטפל בשבעה ילדים או פחות מכך, מה קורה אם היא תחלה בקורונה?

אנדרי קוז'ינוב: מי משפה אותה?

אנדרי קוז'ינוב: מי מזכה אותה?

אנדרי קוז'ינוב: מה קורה עם כל שאר הילדים מבחינת הסבסוד כי אלה ימי מחלה שלא מגיעים להן.

אנדרי קוז'ינוב: העסק ייסגר ולא יודעים עד מתי, ולכן צריך כבר לתת על זה את הדעת.

אנדרי קוז'ינוב: זה ברמה של הפתרונות הפרקטיים ומלבד זה, אני מצטרף, כמובן, לכל הדברים שאמרתם.

אנדרי קוז'ינוב: עד שזה יוסדר כמעמד נפרד או כקטגוריה נפרדת, אולי צריך ליצור קטגוריה נפרדת לחינוך לגיל הרך מגיל אפס עד גיל שלוש.

אנדרי קוז'ינוב: להגדיר אותן לצרכי מיסוי בלבד במיוחד במשבר הקורונה, ולא להבדיל בין עצמאי, לבין עסק או לבין מלכ"ר.

עאידה תומא סלימאן: נסיים את הסבב של חברי הכנסת כדי לתת להם גם להתבטא.

עאידה תומא סלימאן: חבר הכנסת שוסטר, בבקשה.

אלון שוסטר: אני מסכים לכל מה שנאמר.

אלון שוסטר: מה שראוי לעשות זה לוודא שהפרטים במשפחתונים דומים למעונות הממלכתיים.

אלון שוסטר: שנית, שהם לא נפגעים מול עצמאים.

אלון שוסטר: שלישית, יכול להיות שיהיו עכשיו שנתיים כאלה שבהן יהיו הגבלות.

אלון שוסטר: הן לא צריכות לשאת – גם לא מגזרים אחרים ובוודאי לא הן, המעמד הזה, שעובד כל כך קשה – בעלויות של ההגבלות: מספר קטן של ילדים, תוספת מטפלות, תוספת אמצעי מיגון.

אלון שוסטר: אני שואל גם כאן מה ששאלתי אתמול בוועדת החינוך: מה קורה, לכל הרוחות, עם ההנחיות המתנגשות של משרד הבריאות שאומרות לנו לשמור על מרחק של שני מטר, והמטפלות, בשכר שלהן, נמצאות בקרבה מיידית להפרשות, לנוזלי גוף ולחיבוקים.

אלון שוסטר: אני לא מצליח להבין את זה, מי מאשר את החיבוקים?

אלון שוסטר: זאת השאלה.

עאידה תומא סלימאן: לאחר שמנעו מאיתנו את החיבוקים, מי מאשר את החיבוקים?

אלון שוסטר: חבר'ה, אני לא מחפש כותרת.

אלון שוסטר: אני שואל באמת האם זה מאושר ואם כן, האם צריך מיגון.

אלון שוסטר: ואם לא צריך מיגון, אז למה הן כן ואנחנו לא.

אלון שוסטר: אני לא מבין את זה.

אלון שוסטר: באמת לא מבין.

עאידה תומא סלימאן: אני לא משרד הבריאות.

עאידה תומא סלימאן: אני יודעת שהם מתייחסים לילדים ולתינוקות בצורה אחרת.

עאידה תומא סלימאן: אנחנו צוחקים, חבר'ה, אבל אלה חלק מהשאלות שהמטפלות שואלות אותי והן מפחדות.

עאידה תומא סלימאן: אחת הנשים אמרה לי: אני חיה עם בעלי שהוא חולה מאוד והוא בקבוצת סיכון גבוהה.

עאידה תומא סלימאן: אם אני מחזירה את התינוקות עכשיו וחושפת אותו למחלה, חס וחלילה, מי יגן עליי ומי יגן על בן הזוג שלי?

עאידה תומא סלימאן: הוא לא חולה בקורונה.

עאידה תומא סלימאן: רבות מהן לא יוכלו לחזור ולתפקד והשאלה היא מי משפה אותן על המצב הזה.

עאידה תומא סלימאן: לחלק מהן יש בני זוג או הורים שחיים איתן או ילדים.

עאידה תומא סלימאן: אני לא אעלה את כל הבעיות כי צריך להשאיר למטפלות עצמן להשמיע את קולן.

עאידה תומא סלימאן: באמת, זה נושא ברור ואני שמחה לראות שזה מדאיג וחשוב להרבה חברי כנסת.

עאידה תומא סלימאן: אני חייבת להגיד שחלק מחברי הכנסת התקשרו אליי אתמול ואמרו שהיו רוצים להגיע, אבל חלקם נמצאים בישיבות אחרות.

עאידה תומא סלימאן: זה מסר מאוד חשוב למטפלות, שיידעו שהן הצליחו לעורר את נציגי הציבור לבעיות שלהן במאבק שהן הובילו בחמש השנים האחרונות, ולדעת שהן לא לבד.

עאידה תומא סלימאן: אני מבקשת מנציגי משרד האוצר ומנציגי משרד הרווחה, עלו עכשיו הרבה שאלות.

עאידה תומא סלימאן: אני מבקשת שתמשיכו להקשיב לנו ובסוף נרכז לכם את השאלות.

עאידה תומא סלימאן: אני רוצה לתת את רשות הדיבור עכשיו לנועה נוצני, ראש ענף הגיל הרך ב"כוח לעובדים", ואחריה תדבר זלייחה חלאילה, מטפלת במשפחתון.

עאידה תומא סלימאן: בבקשה, כפי שאתן יודעות כבר חמש שנים, שלוש דקות מקסימום לכל אחד.

יעקב אשר: צריך לשבח את העבודה שלהן.

עאידה תומא סלימאן: נכון.

עאידה תומא סלימאן: פתחו לי בית ספר ב"כוח לעובדים" ולימדו אותי את כל הפרטים בנושא המשפחתונים.

עאידה תומא סלימאן: נועה, את על הקו?

נועה נוצני: בוקר טוב, למרות שקשה להגיד בוקר טוב בימים אלו, קודם כל אנחנו רוצות להגיד תודה רבה, אני ו-3,700 מטפלות במשפחתונים שאנחנו מייצגים ב"כוח לעובדים" על הדיון המאוד מאוד חשוב הזה, ועל הליווי הצמוד שלך, כבוד יושבת-ראש הוועדה.

נועה נוצני: וכן על הליווי הצמוד של חברי הכנסת אשר וגפני, וכמובן, לכל חברי הכנסת הנכבדים.

נועה נוצני: תודה על הדיון החשוב.

נועה נוצני: בימים כתיקונם המצב גרוע ועכשיו, בימים קשים אלו, מודל ההעסקה של מטפלות המשפחתונים נחשף במלוא כיעורו.

נועה נוצני: המטפלות דורשות זכאות לדמי אבטלה, כפי שכבר אושר להן על ידי המוסד לביטוח לאומי, ופיצוי רטרואקטיבי על התקופה הזאת.

נועה נוצני: כמו שאתם יודעים, ובאמת אתם מטפלים בנושא הזה זמן רב, המטפלות עוסקות מביתן והן מטפלות ב-18,000 פעוטות, כשליש מהם פעוטות רווחה.

נועה נוצני: הן נמצאות במצב ביניים – עצמאיות ללא שום עצמאות.

נועה נוצני: המדינה כופה עליהן את שעות העבודה, ללא חופשות, כאשר הדבר העיקרי שכופים עליהן זה 11 שעות עבודה ביום ושכר נמוך, פחות משכר מינימום.

נועה נוצני: אפילו אסור להן להעלות אותו בשקל אחד, בניגוד לעצמאים אחרים, שיכולים לשלוט בשכר שלהם.

נועה נוצני: בגלל שהן מוגדרות כעצמאיות וביום-יום המדינה חוסכת על התנאים שמגיעים לכל השכירים, שזה פנסיה, פיצויים, דמי הבראה וכולי, בימים אלו גם לא מגיעים להם דמי אבטלה.

נועה נוצני: הן בעצם לא מקבלות שקל מתחילת התקופה הזאת.

נועה נוצני: באמת, עם פרוץ הקורונה, לא רק שהמצב של כל המדינה, אפילו כל העולם קשה, על מטפלות המשפחתונים גזרו גזרות נוספות ומייד התחילו לקחת מהן דברים.

נועה נוצני: הפסיקו להן את הסבסוד של המדינה והעבירו להן סבסוד רק על חצי חודש.

נועה נוצני: גם את הסבסוד לחצי חודש לא העבירו במלואו ויש טעות חמורה אצל ילדי רווחה בהעברת הכספים.

נועה נוצני: כבר שבועיים אנחנו מדברים על זה ועדיין זה לא טופל.

נועה נוצני: המטפלות נדרשו להחזיר כסף להורים, ובניגוד למעונות היום זה יוצא מהכיס הפרטי שלהן.

נועה נוצני: הן צריכות להחזיר כסף להורים על התקופה הזאת, ואגב, מטפלות עצמאיות לא צריכות להחזיר כסף וזאת בחירה שלהן.

נועה נוצני: אנחנו מאוד בעד ההורים ובעד רגולציה, אבל אי אפשר להשאיר את המטפלות ללא שקל.

נועה נוצני: משרד העבודה והרווחה, שאחראי עליהן, לא לקח בחשבון שמגיעות להן חופשות בפסח ובסוף השנה.

נועה נוצני: ממש עם פרוץ הקורונה פנינו באופן מיידי למוסד לביטוח לאומי כדי לבקש שהן יוכרו כזכאיות לדמי אבטלה תחת צו ביטוח שכבר קיים.

נועה נוצני: המוסד לביטוח לאומי אישר את זה וחבר הכנסת גפני עזר למטפלות בזה.

נועה נוצני: ברגע האחרון משרד האוצר טרפד את האישור של זה ומשרד הרווחה ישב מנגד ונתן למטפלות להיות ללא הכנסה.

נועה נוצני: הבטיחו לנו מענק של עצמאים, שגם חברי הכנסת כאן דיברו עליו.

נועה נוצני: דיברו על 4,000 שקל, על 6,000 שקל והיום, כמו שאמרתם, רוב המטפלות לא זכאיות למענק.

נועה נוצני: המטפלות שזכאיות למענק, זכאיות ל-2,000 עד 2,500 שקלים וגם למשפחה בלי ילד אחד קשה להתפרנס מסכום כזה.

עאידה תומא סלימאן: נועה, אני חושבת שזאת טעות לומר שהן לא זכאיות, כי הייתה בעיה בהרשמה.

עאידה תומא סלימאן: כלומר, לא הכינו את הדרך שתבטיח רישום מהיר וקבלת כסף למטפלות כי כל המטפלות אמורות להיות זכאיות.

נועה נוצני: הכוונה שלי הייתה שרוב המטפלות לא קיבלו כסף עד היום.

נועה נוצני: בעיקרון הן זכאיות ועד היום הן לא קיבלו כסף.

נועה נוצני: השורה התחתונה היא שכרגע אין להן פרנסה.

נועה נוצני: גם אלה בנות המזל שקיבלו, קיבלו בסביבות 2,000 שקל.

יעקב אשר: נועה, אם הן היו מקבלות, כמה רובן היו מקבלות?

יעקב אשר: בסביבות 2,000 שקל.

נועה נוצני: מקסימום הן יכולות לקבל בסביבות 4,000 שקל מענק חד-פעמי, וכבר עכשיו הן יותר מחודש בלי הכנסה.

נועה נוצני: וכל זה לפני פסח, לפני הרמדאן, הנביא שועייב ופסחא.

נועה נוצני: בערב חג הפסח הודיעו לרוב המטפלות שהן יכלו לבקש בקשה למענק רק שבועיים אחרי פסח.

עאידה תומא סלימאן: נכון, למרות ההבטחה שהמענק יגיע לפני פסח.

עאידה תומא סלימאן: ככה הובטח לי לפחות.

עאידה תומא סלימאן: בואי נסכם.

נועה נוצני: מאז רוצים לפתוח את המשק, ובצדק, ורוצים לפתוח את המשפחתונים.

נועה נוצני: יש כל מיני הצעות, כמו למשל, לפתוח את המשפחתונים עם חמישה ילדים.

נועה נוצני: מה שלא לוקחים בחשבון זה שרוב המטפלות נמצאות עם הילדים שלהן בבית.

נועה נוצני: כמו שאמרתי, יש מטפלות עם בני משפחה בקבוצות סיכון.

נועה נוצני: איך זה בדיוק עונה על הבטיחות של הילדים, שמשרד העבודה והרווחה מקפיד עליה באופן שוטף, חמישה פעוטות ועוד ילדים בבית?

נועה נוצני: זה מהלך חסר אחריות.

מיכאל מלכיאלי: אגב, אישרו כבר בייבי-סיטר בבית, שמשפחות ישמרו על הילדים.

מיכאל מלכיאלי: זאת אותה שאלה.

נועה נוצני: אצל רוב המטפלות, לילדים שלהן אין מסגרות חינוך והם בבית.

עאידה תומא סלימאן: נועה, אני חייבת להזכיר לכולם שהדיון הזה לא יכול להימשך דקה אחת אחרי השעה 11.

עאידה תומא סלימאן: יש לי רשימת דוברים וגם נציגי המשרדים.

עאידה תומא סלימאן: אני מבקשת שני משפטים לסיום כדי לתת זכות דיבור למטפלות.

נועה נוצני: בסדר גמור.

נועה נוצני: כמו שאמרנו, לא יהיה מענה למי שייכנס לבידוד בגלל פתיחת המשפחתון.

נועה נוצני: הציעו עוד הצעה, שכבר קיימת, שהן יעבדו עם שלושה ילדים.

נועה נוצני: בחישוב, שאני לא אפרט כאן, זה יוצא 10 שקלים לשעה.

נועה נוצני: שכר מבזה ומעליב.

נועה נוצני: יש מקורות מימון לנושא של דמי אבטלה או פיצוי אמיתי או דאגה למטפלות שיחלו בקורונה או שיהיו בבידוד.

נועה נוצני: יש את הכסף הזה למדינה.

נועה נוצני: המערך הזה מתוקצב בכל חודש והמדינה חוסכת 21 מיליון שקלים בכך שהמערך הזה לא פתוח.

נועה נוצני: תשמשו בכסף הזה או אפילו בחלקו כדי שהמטפלות יוכלו לעבור את החודש הזה.

נועה נוצני: אנחנו עדיין דורשות דמי אבטלה כמו שכבר הובטח לנו ואושר לנו.

עאידה תומא סלימאן: תודה, נועה.

עאידה תומא סלימאן: זליחה חלאילה ואחריה סיגלית עשור.

עאידה תומא סלימאן: אני מבקשת מכולן לנסות לתמצת את הדברים לשתי דקות, כי כבר כמעט עברנו על כל הבעיות.

עאידה תומא סלימאן: הבטחתי לתת לכם להשמיע קול, בבקשה.

זליחה חלאילה: בוקר טוב לכולם, אני ממג'דל כרום, נציגת "כוח לעובדים".

זליחה חלאילה: אני מטפלת כבר שלושים שנה.

זליחה חלאילה: אני רוצה להודות לחברת הכנסת עאידה תומא על תמיכתה במאבק שלנו כל הזמן למען הזכויות שלנו.

זליחה חלאילה: המאבק שלנו נמשך מזה הרבה הרבה שנים.

זליחה חלאילה: אנו דורשות להכיר בנו כשכירות עם כל הזכויות, כמו כל עובדי המדינה.

זליחה חלאילה: בימים קשים אלו, שצריכים להיות חגים – רמדאן, פסחא, פסח, חג הנביא שועייב – מתקשות המטפלות בהכנסת המשפחות שלהן מפני שהן לא קיבלו משכורת והרוב לא קיבלו מענק.

זליחה חלאילה: ואפילו האבטלה שאישרו לנו, גם לא נתנו לנו.

זליחה חלאילה: המטפלות הוזנחו על ידי הממשלה.

זליחה חלאילה: אני מבקשת בשם אלפי מטפלות לשים תשומת לב אלינו.

זליחה חלאילה: אנחנו הולכות לאיבוד ונופלות בין הכיסאות בימי הקורונה האלו.

זליחה חלאילה: מאות מטפלות מתקשרות אליי ואומרות לי שקשה להן והן לא רוצות לחזור לעבודה בתנאים כאלה.

זליחה חלאילה: לאם אחת יש ילדים בחוץ לארץ, והיא לא יכולה להביא אותן לארץ.

זליחה חלאילה: היא גם לא יכולה לשלוח אליהן כסף.

זליחה חלאילה: היא בוכה כל הזמן ושואלת: מה אני אעשה?

זליחה חלאילה: אפילו אלה שבבית, היא לא יכולה להביא להם אוכל.

עאידה תומא סלימאן: זליחה, כמה מטפלות מהסביבה שלך קיבלו מענק?

עאידה תומא סלימאן: כמה הן קיבלו?

עאידה תומא סלימאן: מה בדיוק המצב?

זליחה חלאילה: הרוב לא קיבלו.

זליחה חלאילה: לרוב אמרו שיש טעות בדוח של 2018.

זליחה חלאילה: אני אחת מהן.

זליחה חלאילה: אמרו לי שיש טעות ואני אומרת שהממשלה נתנה את המענק בזמן הקורונה.

זליחה חלאילה: בשביל מה הם מחפשים דוחות מ-2018?

זליחה חלאילה: אני רוצה להגיד שהם ייתנו את המענק עכשיו כדי שנסתדר, ואחר כך שיחפשו את הדוחות שלנו.

עאידה תומא סלימאן: מאה אחוז.

עאידה תומא סלימאן: אני חושבת שזה הפתרון שכל אדם הגון ואדם נורמלי היה חושב עליו.

קריאה: כמו שנתנו 500 שקל לכל ילד.

זליחה חלאילה: מה שנתנו לנו, הכי הרבה זה 3,000 שקל.

זליחה חלאילה: כל היתר קיבלו 2,000 או 1,500 או 1,800 שקל.

זליחה חלאילה: זה מה שנתנו.

זליחה חלאילה: בחודש מרס הייתה לנו חצי משכורת ועכשיו, באפריל, אין לנו כלום.

עאידה תומא סלימאן: בואי נחכה ונראה.

עאידה תומא סלימאן: תודה לך.

עאידה תומא סלימאן: אני רוצה לתת את רשות הדיבור לסיגלית עשור, נציגת מנהלות משפחתונים מהסתדרות העובדים.

עאידה תומא סלימאן: אחריה תדבר אבלין כהן.

עאידה תומא סלימאן: סיגלית, את איתנו?

עאידה תומא סלימאן: נעבור לאבלין כהן.

עאידה תומא סלימאן: את איתנו?

עאידה תומא סלימאן: אני מבקשת להתמקד בדברים שעוד לא עלו.

אבלין כהן: בוקר טוב, אני מנהלת משפחתון ונציגה בוועד איגוד המשפחתונים ב"כוח לעובדים".

אבלין כהן: ראשית, תודה רבה לך, גברת עאידה תומא סלימאן.

אבלין כהן: מכל הלב אנחנו מודות לך על שיתוף הפעולה, על ההבנה והסיוע במשבר הקורונה שפקד אותנו ואשר השפיע עלינו כלכלית מאוד.

אבלין כהן: תודה רבה גם לכם, חברי הוועדה, חברי הכנסת, שאתם מוכנים לשמוע אותנו ולהזדהות עם המצוקה שלנו.

אבלין כהן: אני הייתי רוצה להעלות את העניין של הפחד והחשש מצד מנהלות משפחתונים שאני מייצגת לחזור לעבודה.

אבלין כהן: כולן חוששות לחזור לאחר הקפדה רצינית להישמר בבית, לא להיפגש עם אנשים ולא להיחשף.

אבלין כהן: אם יחליטו שאנחנו צריכים לחזור לעבודה, הבנות מתארות את זה כקושי עצום והן בעצם לא יודעות אם אנחנו אמורות לקבל את הילדים ואת ההורים.

אבלין כהן: אנחנו לא יודעות עם מי הם נפגשו, למי הם נחשפו וזאת בעיה מאוד מאוד קשה.

אבלין כהן: יש מקרה של מישהי אצלנו, שהיא בהיריון והיא מאוד מאוד חוששת גם ככה לעבור את החוויה של הלידה לבד.

אבלין כהן: על אחת כמה וכמה, להביא תינוק הביתה שהוא לא מחוסן ולהיחשף לדברים כאלה.

אבלין כהן: יש לנו מקרה נוסף של מישהי שהבן שלה הוא עם ניוון שרירים והיא שומרת עליו מכל משמר.

אבלין כהן: היא אפילו לא הרשתה לבת שלה לבקר והיא לא ראתה אותה כמעט חודש וחצי כדי לא לחשוף אותה לילד שלה, שחולה בבית.

אבלין כהן: מבחינתה, להחזיר את הילדים לעבודה זה מצב ממש ממש מפחיד ומסוכן.

אבלין כהן: אם יחליטו להחזיר אותנו, הייתי רוצה שתדעו שהרבה הרבה בנות חוששות.

אבלין כהן: מעבר לעניין של הפחד יש את העניין של הכסף, שהרבה בנות כל כך כעוסות, כל כך כאובות על כך שלא קיבלנו את מה שמגיע לנו.

אבלין כהן: אנחנו נאלצנו להחזיר להורים את התשלום על שבועיים בחודש מרס, שבהם הילדים לא ביקרו במשפחתון.

אבלין כהן: זה מכסף שלא היה ואנחנו לא יכולות להפקיד את הכסף לחודש אפריל.

אבלין כהן: אין לנו כספים וזה מצב ממש ממש מתסכל.

אבלין כהן: הרבה בנות אפילו דיברו על עניין של שביתה במידה ויחזירו אותנו.

אבלין כהן: הן לא רוצות לחזור לעבודה.

אבלין כהן: הן פוחדות מאוד והן ממש ממורמרות.

עאידה תומא סלימאן: תודה אבלין.

עאידה תומא סלימאן: אני רוצה לפנות לנציג רשות המסים.

עאידה תומא סלימאן: אנחנו נחזור למטפלות, אבל אני רוצה שגם יקשיבו לתשובות שנקבל מרשות המסים וממשרד העבודה והרווחה.

עאידה תומא סלימאן: נעשה הקבלה בין מה שהן עוברות לבין התשובות שאנחנו מקבלים.

עאידה תומא סלימאן: אני אתחיל עם משרד האוצר, מסמנכ"ל בכיר שירות לקוחות, רשות המסים, שלמה אוחיון.

עאידה תומא סלימאן: אני רוצה לשמוע ממך, מר שלמה, כמה מהמטפלות כבר קיבלו את המענק, מהו סדר גודל המענק שנתתם, למה יש הפרש כל כך גדול בין מה שהובטח אפילו לי אישית שהן יקבלו לבין מה שהן קיבלו, ואיך אתם מתקנים את המצב הזה.

עאידה תומא סלימאן: מה עוד מחכה לנו מבחינת שאר המטפלות ושאר המענקים.

עאידה תומא סלימאן: בבקשה.

שלמה אוחיון: בוקר טוב, גברתי, וכל הנוכחים, אני רוצה לעשות קצת סדר בדברים.

שלמה אוחיון: הרשימה של המשפחתונים שמפוקחים על ידי משרד העבודה והרווחה היא רשימה סגורה – 3,600 משפחתונים.

שלמה אוחיון: ניסינו במהלך החקיקה של הפעימה הראשונה של הסיוע ליצור מנגנון שלפיו התשלום יבוצע ישירות דרך משרד העבודה והרווחה כי הם אנשי הקשר, הרגולטורים שנמצאים בקשר עם המשפחתונים.

שלמה אוחיון: לצערי, זה לא צלח בגלל כל מיני בעיות לוגיסטיות שמנעו מאיתנו לשלם להן לפני החג.

שלמה אוחיון: זאת הייתה הכוונה, זה היה הרצון של כולנו.

שלמה אוחיון: עשינו את כל ההשתדלויות הנדרשות וברגע שהתקבלה החלטה שמי שישלם זה אנחנו, היינו חייבים להתאים את המערכות שלנו למה שנקבע בחקיקה.

שלמה אוחיון: החקיקה לא מדברת על סיטואציה מעין זו, שבה אדם לא מגיש דוח.

שלמה אוחיון: לכן התאמנו והכנסנו סעיף מיוחד בתוך החוק שיאפשר לתת מענק גם למשפחתונים, שהם למעשה לא מגישים דוחות.

שלמה אוחיון: נכון לעכשיו, מתוך 3,680, כ-1,300-1,200 הגישו דוחות לרשות המסים ל-2018 ולכן הן לא נכנסו למסלול המיוחד של משפחתונים.

שלמה אוחיון: הן נכנסו למסלול הרגיל של כל עצמאי ולכן הסכום שהן קיבלו כרגע זה לא הסכום שמגיע להן בגין עבודה כמשפחתונים.

שלמה אוחיון: זהו סכום שהתקבל בגלל - - -

עאידה תומא סלימאן: איך מתקנים אותו?

עאידה תומא סלימאן: אנחנו כבר יודעים את זה.

עאידה תומא סלימאן: איך מתקנים אותו?

שלמה אוחיון: אני אסביר הכול ואם יהיו עוד שאלות, אני אשמח לענות.

שלמה אוחיון: כשנוכחנו לדעת שלא נוכל לשלם בערב החג, הוצאנו מסרון מסודר לכל המשפחתונים, אחד-אחד, והודענו למטפלות איפה הן יכולות למצוא את המידע – מתי יקבלו, איך יקבלו וכמה יקבלו.

שלמה אוחיון: המידע הזה נמצא באתר רשות המסים.

ע'דיר כמאל מריח: אם יורשה לי, בבקשה, גברתי, אדוני, אני חושבת שאנחנו אנשים קצת חכמים ועם ראש על הכתפיים.

ע'דיר כמאל מריח: אנחנו מתקשים לעקוב אחרי ההוראות שלך – מילוי דוחות, מסרונים, מגיע ודוחות ולא מגיע – חברים, אתם מסבכים את המערכת.

ע'דיר כמאל מריח: לא ככה משלמים לאנשים בעיתות משבר.

ע'דיר כמאל מריח: לא ככה משלמים לנשים שחלקן מתקשות למלא טפסים פשוטים.

ע'דיר כמאל מריח: חברים, אם אתם רוצים לבוא לקראתנו, תעשו רה-ארגון ותבנו דוחות פשוטים להבנה, שמישים וזמינים.

ע'דיר כמאל מריח: ופשוטים למילוי.

מיכאל מלכיאלי: אני לא הצלחתי למלא.

מיכאל מלכיאלי: ניסיתי ולא הצלחתי להגיע לזה.

עאידה תומא סלימאן: אתה לא למדת נושאי ליבה, מה לעשות?

שלמה אוחיון: כפי שאמרתי בתחילת דבריי, הלוואי והיינו יכולים להעביר את הרשימה דרך משרד העבודה והרווחה.

שלמה אוחיון: לשלם להן ישירות דרך הרשימה בלי בקשות, בלי שום רגולציה אחרת, בלי שום בירוקרטיה.

שלמה אוחיון: לצערי זה לא צלח בגלל שחשבונות הבנק של המשפחתונים לא היו ברשות אף אחד.

שלמה אוחיון: היה צריך לעדכן אותם ולאמת אותם, שזה חשבון הבנק.

ינון אזולאי: אם הייתם רוצים לעקל את החשבון, הייתם מעקלים אותו תוך שנייה.

ינון אזולאי: נכון שאתה לא מתכוון לזה ברצינות?

ינון אזולאי: די, מספיק.

ינון אזולאי: אתם יכולים לעשות אותנו מטומטמים אבל לא לתת לנו גם פלומבה על זה.

ינון אזולאי: הגזימו כבר.

ינון אזולאי: בכל יום בא נציג אחר של האוצר ועושה מאיתנו צחוק.

ינון אזולאי: מגלגל אותנו ובינתיים יש אנשים רעבים.

ינון אזולאי: מה, הם לא מבינים את זה?

עאידה תומא סלימאן: שנייה, שנייה.

עאידה תומא סלימאן: תאמינו לי, אני מכירה את כל העצבים שלכם כבר חודש, עוברת אותם יום-יום.

ינון אזולאי: זה לא עצבים, זה כאב.

עאידה תומא סלימאן: אני מבינה.

עאידה תומא סלימאן: אם היינו יושבים, יש שלושה מפעילים לכל המשפחתונים בארץ שדרכם עובר כל הכסף בכל חודש למנהלות המשפחתונים.

עאידה תומא סלימאן: היו יכולים לבוא מלכתחילה ולהגיד כמה כסף מגיע לכל מטפלת.

עאידה תומא סלימאן: מעבירים למפעיל והמפעיל מעביר לה בדיוק כמו שהוא עושה בכל חודש, ופתרנו את העניין.

עאידה תומא סלימאן: אבל חס וחלילה, שמישהו יחשוב בצורה מופשטת כמו שאני חושבת.

עאידה תומא סלימאן: זה צריך לעבור הרבה סיבוכים עד שזה יקרה באוצר.

עאידה תומא סלימאן: אין לי מה להתווכח עכשיו על מה שקרה.

עאידה תומא סלימאן: אני רוצה לדעת מתי יקבלו את התשלום השני, מתי תשלימו להם את המענק שהם היו צריכים לקבל ומה קורה בעתיד.

עאידה תומא סלימאן: אני רוצה לדעת עכשיו.

עאידה תומא סלימאן: ואני מבקשת, אל תסובבו אותי מסביב.

עאידה תומא סלימאן: תן לי תשובה פשוטה.

שלמה אוחיון: גברתי, מי שקרא את התשובה שלנו, היא תשובה שמנוסחת בצורה ברורה ונהירה וקשה להתקשות בקריאת מה שכתבנו.

שלמה אוחיון: כתבנו בצורה ברורה שאנשים יקבלו את הכסף שבועיים לאחר חג הפסח.

שלמה אוחיון: אנחנו משתדלים ועושים את כל המאמצים לעמוד בהבטחה שלנו.

שלמה אוחיון: בשבוע הבא, בגלל יום העצמאות זה כנראה יידחה קצת בעוד יום, אבל בגדול זאת התוכנית שלנו.

עאידה תומא סלימאן: אני גויה, לא יודעת מתי היה פסח.

עאידה תומא סלימאן: מתי היה פסח?

ינון אזולאי: האמת שהוא בלבל אותי עכשיו.

ינון אזולאי: אני לא זוכר.

ינון אזולאי: לפני שבוע נגמר פסח.

עאידה תומא סלימאן: כלומר, אנחנו כבר שבוע אחרי פסח.

עאידה תומא סלימאן: אני רוצה לדייק, אני אוהבת לדייק.

עאידה תומא סלימאן: כלומר, ביום רביעי הבא תם ונשלם הזמן שניתן לכם לסיים את המלאכה של העברת המענק לכלל המטפלות, 3,800?

עאידה תומא סלימאן: זה נכון?

שלמה אוחיון: גברתי, זאת פרשנות מצמצמת.

שלמה אוחיון: הם אמרו "שבועיים" והכוונה היא שאם חג הפסח הסתיים ביום חמישי, אנחנו מתכוונים ליום חמישי.

שלמה אוחיון: בגלל יום העצמאות זה כנראה יידחה ליום ראשון.

ינון אזולאי: לא, לא יכול להיות כי לקחתם בחשבון שיש את יום העצמאות.

ינון אזולאי: אם אתה מדבר איתנו בקטנות של פסח ויורד איתנו לכאלה רזולוציות, לקחתם בחשבון את יום העצמאות.

ינון אזולאי: באמת, זה לא מכובד שאתם יורד לקטנות כאלה.

ינון אזולאי: אני מכבד אותך, אבל זה לא מתאים.

עאידה תומא סלימאן: אני חייבת להגיד שכאשר נאמר לי "שבועיים אחרי פסח", זה היה לפני פסח וביקשתי מהם שיזרזו.

עאידה תומא סלימאן: הבטיחו לי שיעשו מאמץ כדי שזה יהיה עשרה ימים ולא שבועיים, אם כבר מדקדקים.

ע'דיר כמאל מריח: עאידה, אם יורשה לי, זאת תקופת חגים לכל הדתות.

עאידה תומא סלימאן: היום מתחיל רמדאן והיום נבי שעייב והיה פסחא ויש פסח.

עאידה תומא סלימאן: אני מבקשת לדעת דבר אחד, נניח שאתם אומרים שביום חמישי זה יום העצמאות, בטח ביום שישי לא ישלמו, בשבת לא ישלמו.

עאידה תומא סלימאן: ביום ראשון זה רק תחילת שבוע.

ינון אזולאי: אבל זה רק ליהודים כי להם יש פסח, לכם יש רמדאן אז זה שבועיים אחרי רמדאן ולהם יש את הנבי שועייב, אז זה יהיה שבועיים אחרי זה.

עאידה תומא סלימאן: לא, אל תגזים.

עאידה תומא סלימאן: אני רוצה להבין, אתם לא יכולים לקדם את זה לפני יום העצמאות?

שלמה אוחיון: בוודאי שאנחנו מנסים ועושים הכול כדי לקדם.

שלמה אוחיון: והלוואי ונעמוד בהבטחות המקוריות שהבטיחו לך, תוך עשרה ימים.

שלמה אוחיון: אם נצליח, אין יותר ממנהל רשות המסים וממני.

עאידה תומא סלימאן: נניח שמדובר על יום חמישי, מה יקרה ביום חמישי?

עאידה תומא סלימאן: מה יועבר למטפלות ולאיזה מטפלות?

שלמה אוחיון: מאחר ואנחנו מבצעים את הוראות החוק והמטפלות גם כפופות לאותו חוק, בחוק נקבע בצורה מסודרת שהן צריכות להיכנס לאתר רשות המסים, להגיש את הבקשה, להגיד כמה ילדים יש אצלן כי הפיצוי הוא נגזרת של כמות הילדים שהן מחזיקות – זה בין שני ילדים לחמישה – ובהתאם לזה ייקבע סכום המענק.

שלמה אוחיון: בשונה מעצמאים אחרים, שמגישים דוחות, שלעיתים המענק שלהם היה אפסי או נשלל, או שהיה בסכום הרבה הרבה יותר קטן, להן מובטח סכום של מינימום ומקסימום בהתאם לתחשיבים שקיבלנו ממשרד העבודה.

שלמה אוחיון: שלא תחשבו שאנחנו עשינו אותם, בשונה מעצמאים רגילים, שאצלם את כל הנתונים אנחנו עושים לבד.

עאידה תומא סלימאן: מר אוחיון, אני מנסה ומשתדלת להתמקד בדברים שאתה אומר, אבל אני לא מצליחה להוציא מזה תכלס.

עאידה תומא סלימאן: קודם כל, על איזה חוק אנחנו מדברים?

עאידה תומא סלימאן: החוק שמחייב אתכם ואת מנהלות המשפחתונים?

עאידה תומא סלימאן: דבר שני, מה זה מקסימום ומינימום.

עאידה תומא סלימאן: תגיד לי כמה כסף ייכנס על כל ילד, כך שמנהלת משפחתון שיודעת שיש לה שלושה ילדים, תדע כמה היא מקבלת.

עאידה תומא סלימאן: כמה על ארבעה ילדים וכמה על חמישה ילדים.

עאידה תומא סלימאן: בבקשה, אני רוצה דברים ברורים.

שלמה אוחיון: אנחנו קיבלנו טבלה מסודרת ממשרד העבודה, ואני אתן לך את המינימום והמקסימום.

שלמה אוחיון: אני לא יודע מה יש באמצע.

שלמה אוחיון: למי שיש שני ילדים זה 1,647 שקלים, למי שיש חמישה ילדים זה 4,118 שקלים.

שלמה אוחיון: חשוב לסבר את האוזן ולומר שהממוצע של כלל התקבולים שהתקבלו דרך הסיוע אצל מרבית העצמאים נעים בסביבות 4,000 שקל.

שלמה אוחיון: זה הסכום הממוצע ששולם.

שלמה אוחיון: למרות שהתקרה היא 6,000, מרביתם קיבלו בסביבות 4,000.

שלמה אוחיון: זה הממוצע, פחות או יותר, והן לא חורגות מהממוצע.

עאידה תומא סלימאן: כשהן ימלאו את הטופס שלוקח לכם 14 יום לבנות אותו, אתם תעבירו אותו מייד או שזה ייקח בדיוק כמו בניית הטופס?

שלמה אוחיון: תוך 24 שעות.

קריאה: זה טופס מקוון?

ינון אזולאי: אם אין למישהו אינטרנט והוא לא קיבל את המסרון מכם – אנחנו הרי מכירים בתים של חרדים ואולי אפילו במגזר הערבי יש גם כאלה שלא מכניסים אינטרנט הביתה.

ינון אזולאי: מה הפתרון שלכם לזה?

שלמה אוחיון: יש כמה פתרונות.

שלמה אוחיון: האחד, אנחנו במשרדים שלנו נסייע לאותן נשים.

שלמה אוחיון: הן יגיעו אלינו ואנחנו נעזור להן להיכנס דרך המחשבים שלנו.

שלמה אוחיון: יש לנו עמדות אינטרנט.

מיכאל מלכיאלי: הן יבואו אליך למשרד ותעזור להן למלא?

מיכאל מלכיאלי: למה התכוונת?

שלמה אוחיון: ייעדנו עמדות אינטרנט מיוחדות בדיוק לאוכלוסיות האלה.

מיכאל מלכיאלי: אם היא גרה בירושלים, באשדוד או בבני ברק, איפה יש מקומות עם עמדות אינטרנט?

מיכאל מלכיאלי: אשתי מטפלת, אין לנו בבית אינטרנט, איך זה הולך?

שלמה אוחיון: בגבול רמת גן-בני ברק יש משרד.

שלמה אוחיון: ניתן להגיע למשרד הזה.

מיכאל מלכיאלי: אבל לא מקבלים בו קהל.

שלמה אוחיון: אפשר להגיע ולהגיד: אני רוצה להגיש את הבקשה.

שלמה אוחיון: תנו לי עמדת אינטרנט, תעזרו לי להזדהות, תעזרו לי להיכנס.

שלמה אוחיון: תאמין לי שכולם יסייעו לה בשמחה וברצון.

שלמה אוחיון: אין שום בעיה.

מיכאל מלכיאלי: מר אוחיון, אני מעריך את העבודה שלך, באמת אתם עושים עבודת קודש.

מיכאל מלכיאלי: אני רוצה לשאול שוב, הרי לרוב הנשים החרדיות אין אינטרנט.

מיכאל מלכיאלי: למה לא תוציאו טופס שיהיה אפשר להגיש בפקס, למשל?

מיכאל מלכיאלי: תחסוך הרבה הרבה עוגמת נפש מהנשים.

מיכאל מלכיאלי: אני שוב חוזר על השאלה שהעלתה היושבת-ראש, יש אפשרות להגיע לבעלות המשפחתונים דרך המפעילים.

מיכאל מלכיאלי: למה לא לחסוך את כל הבירוקרטיה דרך אותם מפעילים?

מיכאל מלכיאלי: תוך דקה תגיעו לאותם חשבונות בנק.

עאידה תומא סלימאן: יש להם חוזה איתם והכול מסודר.

מיכאל מלכיאלי: תלך אתה לממונים שלך במשרד האוצר ותגיד: באת לכנסת ויש פה אחת, היושבת-ראש, שהעלתה רעיון גאוני.

מיכאל מלכיאלי: אנחנו לא יודעים מי גילה לה את זה, רעיון גאוני, שיש מפעילים.

מיכאל מלכיאלי: אותי תנסו להיות קצת יצירתיים.

מיכאל מלכיאלי: אני לא כועס עליך, אתה איש מקצוע.

מיכאל מלכיאלי: אוהבים אותך.

מיכאל מלכיאלי: אבל לממונים שלך תגיד: באתי מהכנסת והגאונים שם העלו רעיון.

מיכאל מלכיאלי: אולי נאמץ את זה.

שלמה אוחיון: ברשות

שלמה אוחיון: כם, אני רוצה לחזור למה שאמרתי קודם ואולי לא הובנתי כהלכה.

שלמה אוחיון: אמרתי בתחילת דבריי שהאלטרנטיבה הראשונה והנכונה היא מה שהוצע על ידי אדוני.

שלמה אוחיון: והיינו שמחים שזה היה קורה.

שלמה אוחיון: אבל הכשל לא היה אצלנו.

שלמה אוחיון: אמרו לנו כך: יש 52 מפעילים לאותם משפחתונים.

שלמה אוחיון: אם אתם רוצים שאנחנו נפנה לכולם ונבקש חתימה מכולם, זה ייקח לנו המון המון זמן.

מיכאל מלכיאלי: למה המון זמן?

מיכאל מלכיאלי: אני אביא לך אותם היום.

שלמה אוחיון: ולא בטוח שנגיע לכולם.

עאידה תומא סלימאן: חתימה על מה?

שלמה אוחיון: ואז לקחנו את זה אלינו.

שלמה אוחיון: אצלנו עובדים לפי הכללים שקבועים בחוק.

ע'דיר כמאל מריח: אדוני, אתה נשמע כמו מדינת עולם שלישי.

עאידה תומא סלימאן: אמרת שמשרד העבודה והרווחה הוא זה שלא הסכים להעביר את זה דרך המפעילים שיש להם חוזה.

עאידה תומא סלימאן: אנחנו תכף נרצה לשמוע את תשובת המפעילים של משרד העבודה והרווחה וגם של השלטון המקומי.

עאידה תומא סלימאן: אני רוצה להבהיר נקודה אחת ותיתן לי תשובה עליה, אנחנו עדיין תקועים בפעימה הראשונה על חודש מרס, וכנראה לא תשלמו על חודש מרס אלא בתחילת מאי.

עאידה תומא סלימאן: מה עם אפריל?

עאידה תומא סלימאן: אלה שקיבלו 2,000 שקל וצריך לתקן להם, האם הם ימלאו את אותו טופס שאתם מדברים עליו עכשיו שוב, או שאתם תשפו אותם בדרך אחרת?

עאידה תומא סלימאן: שנית, האם מתחילים לדבר כבר על המענק השני או הפעימה השנייה?

עאידה תומא סלימאן: ואם כבר מילאו טופס, למה יצטרכו למלא שוב?

עאידה תומא סלימאן: למה לא תעבירו להם את המענק הראשון והשני ביחד?

שלמה אוחיון: ממש בימים אלה אנחנו מנסחים את הפעימה השנייה.

שלמה אוחיון: לגבי הפעימה הראשונה, כפי שאמרתי, אני מקווה שעד יום חמישי הבא נוכל לעמוד בהתחייבות שלנו ושאנשים יוכלו להגיש את הבקשה ולקבל את הכסף.

שלמה אוחיון: לגבי הפעימה השנייה, לא סגרנו עדיין האם אותם בעלי משפחתונים יצטרכו שוב להיכנס ולהגיש.

שלמה אוחיון: זה נדון כרגע אצלנו ואני לא יודע כרגע לתת תשובה.

ע'דיר כמאל מריח: אדון שלמה, אם יורשה לי, אתם נשמעים כמו מדינת עולם שלישי במצב שבו בישראל של 2020 הכול מקוון.

ע'דיר כמאל מריח: גם נתפסתם לא מוכנים ואני תוהה אם לקראת המשבר הבא הכול יהיה ממוחשב ובלחיצת כפתור תוכלו לעזור להם.

עאידה תומא סלימאן: ע'דיר, האמת היא שאני מאוד אוהבת כמה שיש לך ציפיות מהמדינה.

עאידה תומא סלימאן: עוד לא התייאשת כמוני.

ע'דיר כמאל מריח: עוד לא.

ע'דיר כמאל מריח: עוד לא אבדה תקוותנו.

עאידה תומא סלימאן: ההתנהלות היא כזאת שלא לוקחת בחשבון את האדם הפרטי שיושב בבית, ומחכה לפת הלחם שתגיע מרשות המסים.

ע'דיר כמאל מריח: לא, מדברים איתך על ניסוחים.

ע'דיר כמאל מריח: חברים, תעבדו 24/7, לא ניסוחים של פעימה שנייה.

ע'דיר כמאל מריח: לא סתם הכעס של כל חברי הכנסת פה.

עאידה תומא סלימאן: אנחנו מתנפלים על האדם הלא נכון.

שלמה אוחיון: אני קצת נעלבתי מהאמירה הזאת כי אני באמת עובד 24/7 וכל החברים שלי באמת עובדים 24/7 מתוך מגמה לסייע לאותם אנשים שגם הם נמצאים במצוקה היום.

עאידה תומא סלימאן: אני יודעת שאתם בדרג הזה עובדים קשה.

עאידה תומא סלימאן: מר אוחיון, אנחנו יודעים שאתם עובדים מאוד קשה.

עאידה תומא סלימאן: הכעס שלנו הוא לא עליכם, אתם שמבצעים את העבודה, אלא על מקבלי ההחלטות שלא מצליחים לראות שאדם שכבר מילא טופס לפעימה ראשונה, יקבל אוטומטית את הפעימה השנייה.

עאידה תומא סלימאן: הרי הם לא החליפו תעסוקה באמצע הקורונה, לא פתחו איזו חברת היי-טק מיום תחילת המשבר עד היום.

עאידה תומא סלימאן: הן עדיין מנהלות משפחתונים ומחכות לקבל את הכסף.

שלמה אוחיון: לא אמרתי שלא.

עאידה תומא סלימאן: אני מסכמת כך, אתה אומר לי שבעוד שבוע, מקסימום עשרה ימים, מנהלות המשפחתונים אמורות לקבל את מה שנשאר להן מהמענק.

עאידה תומא סלימאן: אלה שלא קיבלו, יקבלו גם כן לפי החישוב שהזכרת.

יעקב אשר: התקשרו אליי עכשיו ואמרו לי שיש מטפלות שיש להן טלפון כשר, בלי אינטרנט.

עאידה תומא סלימאן: בדיוק דיברנו על זה.

עאידה תומא סלימאן: הם אמרו שיש עמדות וכדאי שהמטפלות ונציגות המטפלות, שנמצאות איתנו על הקו, יידעו שמי שאין לה גישה לאינטרנט מסיבה כלשהי, יש משרדים של הרשות.

שלמה אוחיון: בכל הארץ.

עאידה תומא סלימאן: אם המטפלת תגיע ותבקש שיעזרו לה עם גישה לאינטרנט, היא תוכל למלא שם את הטופס.

ינון אזולאי: לחילופין תאפשרו פקס.

שלמה אוחיון: אי אפשר לאשר פקס.

שלמה אוחיון: לא מזמן אמרו שאנחנו בשנות האלפיים והכול מקוון.

ינון אזולאי: אבל יש נשים שאין להן.

יעקב אשר: לא חשבנו שנשב פה עם מסכות בשנות האלפיים.

יעקב אשר: הן לא יכולות לשבת מורעבות בגלל שיש לכם פרוצדורות.

יעקב אשר: נו, באמת, קצת היגיון.

שלמה אוחיון: זה החוק.

עאידה תומא סלימאן: תודה לך, מר אוחיון.

עאידה תומא סלימאן: אני רוצה לשמוע את נציג משרד העבודה והרווחה, אמיר מדינה.

עאידה תומא סלימאן: אמיר, בלי הרבה הכנות והקדמות, למה לא אפשרתם להעביר את המענק הזה דרך המפעילים שיש לכם חוזה איתם, אם אלה רשויות מקומיות או שלושת המפעילים הגדולים שזכו במכרז?

אמיר מדינה: בוקר טוב לכולם, אני שמח שקלעתי לדעת חכמה או חכמים ממני, אבל ההצעה להעביר דרך שלושת המפעילים הגדולים ו-52 רשויות מקומיות הייתה הצעה שלנו.

אמיר מדינה: לצערי הרב, כנראה שלמה לא מצוי בפרטים, אבל הלשכות המשפטיות של רשות המסים ושל משרד העבודה, אחרי דיון ביניהן הגיעו למסקנה שמשרד העבודה לא יכול להעביר.

אמיר מדינה: זה היה הפתרון שבלחיצת כפתור היה נותן מענה.

מיכאל מלכיאלי: איפה משרד האוצר בעניין הזה?

עאידה תומא סלימאן: רשות המסים זה משרד האוצר.

אמיר מדינה: אני חוזר ואומר, ההצעה הייתה שלנו והיא נדחתה.

אמיר מדינה: זהו, פשוט.

אמיר מדינה: אולי יעלו את היועצת המשפטית של רשות המסים והיא תסביר למה אין לי סמכות להיות הפרוקסי שמעביר את הכסף.

אמיר מדינה: אני לא יודע למה.

אמיר מדינה: אני חוזר ואומר, שההצעה הייתה שלי, אישית, ואני חשבתי שזה הדבר שהכי נכון לעשות והכי מהיר, והיא נפסלה.

אמיר מדינה: זאת שאלה משפטית, זאת לא הייתה שאלה טכנית.

אמיר מדינה: בשיח מול רשות המסים אני עמדתי כל הזמן.

אמיר מדינה: אנחנו העברנו את כל הנתונים, אנחנו העברנו את המספרים, אנחנו העברנו את החשבונות.

אמיר מדינה: אנחנו עשינו את כל העבודה.

אמיר מדינה: גם היינו כבר ערוכים מול הרשויות המקומיות לעשות בדיקה מהירה.

אמיר מדינה: כ-50% מחשבונות הבנק של המשפחתונים לא היו בכלל מעודכנים.

אמיר מדינה: אמרנו, בואו נעשה את העבודה דרך הרשויות המקומיות כי הרי אנחנו מכירים כל בעלת משפחתון, מזרימים לה כסף מידי חודש דרך המשרד.

אמיר מדינה: הכסף הזה יוצא ממני אבל אני לא מכיר את חשבון הבנק האישי שלה אלא דרך הפרוקסי, אם זה רשות או ארגון שמפעיל את מערך המשפחתונים.

אמיר מדינה: זה יכול היה לקרות, אבל זאת שאלה משפטית.

אמיר מדינה: הדיון הזה ארך כיום וחצי לתוך הלילה.

אמיר מדינה: אחרי שהגענו למסקנה שזה לא יעבוד ולא נקבל אישור, פנינו למישור השני שזה רשות המסים, שתבצע את כל העבודה מהתחלה ועד הסוף במסגרת היכולות שלה.

עאידה תומא סלימאן: אמיר, אני רוצה להבין דבר אחד.

עאידה תומא סלימאן: הבנתי שהמשרד לא משתמש בכל חודש ב-23 מיליון שקל שבדרך כלל מכסים את התשלומים על הילדים מהסבסוד.

אמיר מדינה: נכון.

אמיר מדינה: זה תקציב מזומן.

אמיר מדינה: זה לא של אגף מעונות יום.

אמיר מדינה: זהו תקציב מזומן שנמצא באוצר.

אמיר מדינה: הוא לא שלי ואני לא יכול לעשות איתו מה שאני רוצה.

מיכאל מלכיאלי: אבל הוא מוקצה לך.

מיכאל מלכיאלי: זה מה שאומרת היושבת-ראש.

עאידה תומא סלימאן: הוא מוקצה לך, נכון?

אמיר מדינה: כל תקציב הסבסוד בסדר גודל של 1.2 מיליארד שקל בשנה הוא תקציב שמוקצה לטובת סבסוד שהיית הילדים במסגרות.

אמיר מדינה: חד-משמעית כן, אבל התקציב הזה נצבע בתחילת השנה ואנחנו במציאות אחרת היום.

אמיר מדינה: הוא לא נמצא ברשותנו.

אמיר מדינה: אני מניח שאיציק יידע להגיד את זה בצורה יותר טובה ממני, אבל התקציב הזה תועל למשרד הבריאות ולשירותים חיוניים אחרים, ככל הנראה.

יעקב אשר: עאידה, אני חושב שאנחנו מסתובבים סביב עצמנו.

יעקב אשר: יש נקודה אחת והיא האוצר.

יעקב אשר: האוצר צריך לקבל את ההחלטה שהם נותנים את זה או בצורה של מענק, בלי כל הפרוצדורות המשוגעות האלה, או שמעבירים את זה דרך משרד הרווחה.

יעקב אשר: נקודה.

עאידה תומא סלימאן: זה מה שאמרתי.

מיכאל מלכיאלי: מדינה גם טוען שהוא יודע לעשות את זה.

אמיר מדינה: הדיון שלי מול איציק היה פתוח כל הזמן בניסיון להעביר את זה דרכנו, חד-משמעית.

אמיר מדינה: כולנו חתרנו למשימה הזאת כי זה הדבר הנכון והמהיר שהיה לעשות.

אמיר מדינה: לצערנו, כנראה שמבחינה חוקית זה לא מסתייע.

אמיר מדינה: היה פה באמת ניסיון כן.

עאידה תומא סלימאן: אני מבקשת, אמיר, תהיה פעימה שנייה למטפלות?

עאידה תומא סלימאן: אחרי שישלמו את הפעימה הראשונה, תהיה פעימה שנייה?

עאידה תומא סלימאן: סיכמתם את זה?

אמיר מדינה: גברתי, כמובן, אבל אני רוצה להעיר שוב.

אמיר מדינה: המנגנון הזה לא נמצא בתוך כתלי משרד העבודה והרווחה.

עאידה תומא סלימאן: בסדר, בסדר.

עאידה תומא סלימאן: אמיר, אני לא מדברת על המנגנון עכשיו.

עאידה תומא סלימאן: אני מדברת על העיקרון ועל העיקרון אתם צריכים לתת תשובה.

אמיר מדינה: על העיקרון התשובה היא כן.

עאידה תומא סלימאן: תכף אני אשאל את איציק.

עאידה תומא סלימאן: יש לכם עוד עשרה ימים עד לתשלום המענק הראשון.

עאידה תומא סלימאן: אני מבקשת להעלות את איציק, למרות שהיו לי שאלות לאמיר על החזרה לשגרה.

עאידה תומא סלימאן: אמיר, תישאר איתנו קצת.

עאידה תומא סלימאן: איציק, אני רוצה להבין דבר אחד, תמשיכו לנסח ואני בטוחה שלא ייקח לכם עוד עשרה ימים לנסח את זה.

עאידה תומא סלימאן: ברגע שימלאו את הטפסים, אני בטוחה שבמקביל, הפעימה השנייה לעצמאים תהיה כבר מנוסחת ומוכנה.

עאידה תומא סלימאן: האם אתה יכול להבטיח לי שתעבירו את שתי הפעימות ביחד למטפלות בעוד עשרה ימים ברגע שהן ימלאו את הטפסים?

איציק דניאל: בוקר טוב לכולם, השאלה לגבי מועד העברת הכספים היא משהו שרשות המסים יכולה לענות עליו, כמו ששלמה תיאר קודם את המנגנון.

איציק דניאל: לגבי הזכאות, המטפלות בעלות המשפחתונים, כמו שהן זכאיות למענק הראשון, הן יהיו זכאיות למענק השני.

איציק דניאל: לא השתנה שום דבר במעמד שלהן בין המענק הראשון למענק השני.

איציק דניאל: מבחינה תפעולית, אני חושב שרשות המסים תדע לענות על השאלה יותר טוב מאיתנו.

מיכאל מלכיאלי: הן יצטרכו למלא שוב את הטפסים?

איציק דניאל: אני אומר שוב, זה היבט תפעולי.

שלמה אוחיון: ברשותכם, אמרתי קודם שאנחנו נעשה מאמץ מאוד מאוד גדול כדי שאותה כניסה, שבה נכנסו לפעימה הראשונה, תשמש אותנו גם לפעימה השנייה.

מיכאל מלכיאלי: למה צריך מאמץ מיוחד?

מיכאל מלכיאלי: למה זה לא מובן מאליו?

מיכאל מלכיאלי: היא לא פתחה חברת היי-טק בשבוע הזה.

שלמה אוחיון: אני לא יכול להתחייב על זה כי אני לא יודע איך זה ייבנה.

שלמה אוחיון: החקיקה עדיין לא עברה ואני צריך לראות את החקיקה כדי לדעת אני מתפעל אותה.

עאידה תומא סלימאן: איזו חקיקה?

עאידה תומא סלימאן: אין חקיקה בנושא הזה.

מיכאל מלכיאלי: זה קשור לסיפוח?

מיכאל מלכיאלי: להסכם הקואליציוני?

מיכאל מלכיאלי: למה?

יעקב אשר: חקיקה של העצמאים על הפעימה השנייה.

יעקב אשר: זרקו אותן לעצמאים, אין להן מנהלי חשבונות שיעשו להם את העבודה, אין להן מי שיוציא להם את הכול והן מסתובבות ככה באוויר בין פקיד לפקיד.

עאידה תומא סלימאן: אני לא שמעתי על חקיקה שתיעשה בנושא הזה.

עאידה תומא סלימאן: אין חקיקה בעניין המענק לעצמאים.

עאידה תומא סלימאן: המענק אושר בוועדת הכספים וכבר עברנו על זה.

עאידה תומא סלימאן: אין חקיקה מיוחדת בנושא הזה.

עאידה תומא סלימאן: הדבר השני שאני רוצה להבין, וזאת תהיה החלטה של הוועדה שתועבר לאוצר – אני אומרת אותה עכשיו, לפני הסיכום – שההרשמה של מנהלות המשפחתונים לקבלת המענק תיעשה פעם אחת בעוד עשרה ימים.

עאידה תומא סלימאן: ואתם תעשו את המנגנון שאתם רוצים מאחורי הקלעים, כך שהוא יבטיח להם גם את המענק השני.

עאידה תומא סלימאן: וזהו.

עאידה תומא סלימאן: אנחנו לא נבקש מהן עוד מסרונים ועוד שייכנסו ועוד שיכתבו.

עאידה תומא סלימאן: אתם תפתרו את הבעיה הזאת.

מיכאל מלכיאלי: ביזיון התהליך הזה.

עאידה תומא סלימאן: ההרשמה שלהן תהיה פעם אחת.

עאידה תומא סלימאן: מספיק שהן עשו את זה פעם וחלק מהן נזרק מחוץ למערכת.

עאידה תומא סלימאן: עכשיו בונים משהו אחר?

עאידה תומא סלימאן: זה יהיה הדבר האחרון שהן ימלאו ואז הן יקבלו את שני המענקים.

עאידה תומא סלימאן: אני רוצה להבין בנוגע למענק השני, נאמר לנו באופן הכי ברור שהעצמאים יקבלו מענק יותר גדול בפעימה השנייה.

עאידה תומא סלימאן: מה עם מנהלות המשפחתונים?

עאידה תומא סלימאן: הפעימה השנייה שלהן תהיה באותו גודל או יותר גדולה?

עאידה תומא סלימאן: אם הן כבר עצמאיות, בואו נתייחס אליהן.

עאידה תומא סלימאן: אני רוצה לשמוע מאיציק.

ינון אזולאי: שלמה, זה נכון שאתם דורשים את הדוח של 2018?

שלמה אוחיון: לא, הן לא מגישות דוחות ולא נדרשות לדוחות.

עאידה תומא סלימאן: לא, לא.

עאידה תומא סלימאן: בגלל זה לקח זמן לבנות משהו חדש.

יעקב אשר: השאלה ששאלת חשובה, אבל היא לא אליו אלא לאיציק.

עאידה תומא סלימאן: איציק דניאל, אני רוצה לשמוע.

איציק דניאל: תחדדי את השאלה כי לא בטוח שהבנתי אותה.

עאידה תומא סלימאן: אוקיי.

עאידה תומא סלימאן: הובטח לעצמאים שהפעימה השנייה תהיה יותר גדולה.

עאידה תומא סלימאן: אסף היה בוועדה אתמול וככה הוא דיבר?

עאידה תומא סלימאן: האם זה כולל את מנהלות המשפחתונים?

עאידה תומא סלימאן: הן יקבלו מענק יותר גדול?

עאידה תומא סלימאן: או שזה יהיה בדיוק התעריף שעכשיו דיברתם עליו, של שני ילדים – 1,600 ומשהו וכולי?

איציק דניאל: בנוגע לפעימה השנייה, כמו שעודכנתם גם בוועדה אתמול על ידי אסף, הסכום המקסימלי של המענק בפעימה השנייה הועלה וגם ככה שיעור ההחזר מ-0.65% יועלה – כך מסתמן עכשיו אבל זה עוד לא נסגר – ל-0.7%.

איציק דניאל: כמו ששלמה אמר קודם, זה דבר שדורש חקיקה.

איציק דניאל: ככל שזה יוגדל לכל העצמאים, כמובן שגם בעלות המשפחתונים תהיינה זכאיות באותם תנאים.

עאידה תומא סלימאן: על איזה סוג של חקיקה אתה מדבר?

שלמה אוחיון: תקנות לשעת חירום.

עאידה תומא סלימאן: תקנות לשעת חירום זה לא חקיקה.

עאידה תומא סלימאן: זה החלטת ממשלה.

עאידה תומא סלימאן: זאת לא חקיקה, זאת החלטת ממשלה ואתם יכולים להעביר את זה ביום אחד.

עאידה תומא סלימאן: אם מענק ה-500 שקלים לכל ילד עבר בכנסת בחקיקה ביום אחד, אתם תוכלו להעביר את זה ביום אחד.

ינון אזולאי: שאלתי בהתחלה וזה בהמשך למה ששואלת היושבת-ראש, אמרנו שלגבי המעונות יש ויכוח על מחצית חודש מרס.

ינון אזולאי: אותו הפסד יש גם לבעלות המשפחתונים על חצי חודש מרס.

ינון אזולאי: האם אתה מוכן להתחייב פה שמה שייסגר עם מעונות היום המפוקחים ייסגר איתן לגבי חודש מרס?

ינון אזולאי: שנית, כשהן יחזרו, במסגרת החזרה לשגרה או החזרה לשגרת קורונה, יהיו פחות ילדים.

ינון אזולאי: האם אתם תשפו את המטפלות על פחות ילדים?

איציק דניאל: לגבי השאלה הראשונה, כמו שעדכנו אתמול, אנחנו נמצאים בשיח עם כל המסגרות בעלי הסמל, בין היתר המשפחתונים.

איציק דניאל: כרגע בדיוק אנחנו בוחנים את השאלה לגבי ההוצאות הקבועות ולגבי חצי חודש מרס.

איציק דניאל: יינתן מענה גם לסוגיה הזאת לגבי בעלות המשפחתונים.

איציק דניאל: כמו שאמרנו אתמול, עוד לא סגרנו את הסכום הסופי.

ינון אזולאי: אתה יכול להגיד שזה יהיה כמו המענה למעונות היום?

איציק דניאל: לשאלתך, כן, יינתן מענה גם להן.

עאידה תומא סלימאן: על מה?

ינון אזולאי: על חצי חודש מרס, כמו מעונות היום המאוגדים, יינתן גם למשפחתונים.

ינון אזולאי: המענה שיינתן שם יינתן גם פה.

עאידה תומא סלימאן: אני רוצה לשאול לגבי הקרן לפיצוי עסקים, נפתחה עוד קרן שהיא לא לעצמאים אלא לעסקים עצמם כדי לכסות את ההוצאות השוטפות של העסקים בעת שהם סגורים.

עאידה תומא סלימאן: האם אפשרי שמנהלות המשפחתונים יפנו לקרן הזו ויקבלו ממנה מענקים?

עאידה תומא סלימאן: אתם החלטתם שהן עצמאיות.

איציק דניאל: בדיוק בשיח הזה אנחנו נמצאים בשיח עם המסגרות בעלות הסמל על איזשהו מנגנון פיצוי שיותר מקל ויותר מהיר, בדיוק בגלל הסיבות שתיארתם פה קודם לאורך כל השיחה על התנהלות המענק לעצמאים.

איציק דניאל: אנחנו מחפשים מנגנון חליפי למנגנון מענק הוצאות קבועות שיינתן גם למסגרות בעלות הסמל וגם למשפחתונים בעלי הסמל.

איציק דניאל: אנחנו רוצים שהמנגנון הזה יהיה הרבה יותר פשוט וכמו שתיארתם קודם, הוא יכול לעבור דרך זרוע העבודה.

איציק דניאל: זה הפתרון שאנחנו עוסקים בו כרגע, גם אנחנו וגם הגורמים באגף למעונות.

יעקב אשר: מה שאתה אומר עכשיו, ואם זה כך זאת בשורה ממש טובה, זה שבעצם אתם הולכים על הגישה הזאת שהמנגנון יהיה פשטני ולא זורקים אותן לעצמאים ומול המסגרות הגדולות.

יעקב אשר: בעצם אתה אומר, אנחנו נעביר את זה דרך המשרד הממשלתי הייעודי.

יעקב אשר: תקבעו סכום – נריב עליו ימינה או שמאלה – והסכום הזה יעבור דרך המשרד שמפעיל אותן כל השנה.

יעקב אשר: דרך המפעילים שלהן.

איציק דניאל: זאת השאיפה.

יעקב אשר: חבל שהיא הגיעה רק עכשיו.

איציק דניאל: זאת השאיפה.

עאידה תומא סלימאן: איציק, אני לא מדברת על שאיפות.

יעקב אשר: אבל זה שינוי.

עאידה תומא סלימאן: אני לא רוצה שאחר כך השאיפה תתאדה בגלל הייעוץ המשפטי של המשרד.

עאידה תומא סלימאן: נאמר לנו שהייעוץ המשפטי של האוצר אמר שאתם לא יכולים להשתמש באותו צינור של הזרמת הכסף שהיה קודם דרך המפעילים.

עאידה תומא סלימאן: איך אתם מתגברים על זה, שואלת היושבת-ראש?

ע'דיר כמאל מריח: אני רוצה להתחבר לשאלה של ינון.

עאידה תומא סלימאן: רגע, רגע, כששואלים שלוש-ארבע שאלות זה נותן מפלט.

עאידה תומא סלימאן: שאלה-שאלה.

יעקב אשר: איציק, איך מתגברים על העניין של הייעוץ המשפטי כמו שאמרה היושבת-ראש?

איציק דניאל: ככל שאנחנו עשינו את הבדיקה המשפטית הראשונית, הדבר הזה כן מתאפשר.

איציק דניאל: אולי אמיר מדינה יכול לפרט יותר כי בסופו של דבר, הלשכה המשפטית שלו אמורה לבצע את הפעילות.

איציק דניאל: כרגע, ככל שידוע לנו, גם מבחינה משפטית הדבר מתאפשר.

יעקב אשר: אמיר, זה נכון?

אמיר מדינה: התשובה היא כן.

אמיר מדינה: בטווח הזמן הנראה לעין זה יעבור בימים בודדים מרגע שתתקבל החלטה על הסכום, שזה בדיוק כמו שאמרת.

אמיר מדינה: המנגנון או המנגנון שלנו, שזה מנגנון מהיר יחסית – לחיצת כפתור ותחשיב פשוט – להעביר את זה דרך הרשויות המקומיות ודרך שלושת המפעילים הגדולים.

עאידה תומא סלימאן: אמיר, אני יודעת שאתם במשרד מכירים באחוז מסוים של הוצאות מהתעריף.

עאידה תומא סלימאן: אם יהיה פיצוי, מה יהיה הגודל של ההוצאות האלה?

עאידה תומא סלימאן: אני יודעת שאתם מכירים להם בהוצאות בסך כ-2,300 שקל הוצאות.

אמיר מדינה: התשובה היא כן.

אמיר מדינה: נזרקו פה הרבה מספרים באוויר ואם אתם רוצים אני יכול לעשות סדר בדברים.

אמיר מדינה: ההוצאה היא לא אמיר מדינה ואגף מעונות יום.

אמיר מדינה: ההוצאה היא לפי מע"מ ותחשיב מע"מ מדבר על 37% מבחינת הוצאות שמע"מ מכיר בהן לאורך כל השנה.

אמיר מדינה: אם אנחנו מסתכלים על ההכנסה הממוצעת, לתינוק זה 2,043 ולילד זה 1,963.

אמיר מדינה: יש בערך 60% תינוקות במעון יום ממוצע ואם אנחנו משקללים את הכול, התעריף הממוצע הוא 2,010 שקל.

אמיר מדינה: כופלים את זה בחמישה פעוטות כך שההכנסה הממוצעת החודשית היא 10,000 שקל.

אמיר מדינה: אם גוזרים מזה 37%, אנחנו מדברים על 47 שקל לשעה וכמעט 30 שקלים לשעה כרווח, לא כהכנסה.

אמיר מדינה: לא 10 שקלים ולא 20 שקלים ואפשר להמשיך ולהתווכח על זה עוד הרבה שנים, אבל אלה המספרים, פחות או יותר.

עאידה תומא סלימאן: אני מדברת על פיצוי על ההוצאות.

עאידה תומא סלימאן: האם הוא ייחשב מההוצאות האלה, 37%?

עאידה תומא סלימאן: זה מה שתיקחו בחשבון?

עאידה תומא סלימאן: אני יודעת שזה לא סכום אמיתי וההוצאות שלהן יותר גדולות.

אמיר מדינה: איציק, אם אתה מרגיש שיש צורך, תתקן אותי.

אמיר מדינה: הדיון הוא על מסגרות מעונות היום, מתוך הנחה, וכולנו תמימי דעים, שהוצאה במסגרת של מעון יום נמוכה יותר מהוצאה במשפחתון.

אמיר מדינה: גם התעריף נמוך יותר בהדרגה ואנחנו תמימי דעים בנושא הזה.

אמיר מדינה: כמו שאמר איציק, מה שייגזר במעונות היום, יחול גם על המשפחתונים כך שאפשר בצורה נינוחה להגיד שהם לא ייפגעו בנושא הזה.

ינון אזולאי: איציק, גם שיפוי על ילדים שלא חוזרים בשגרת הקורונה?

איציק דניאל: כן, על התעריף אחרי קורונה.

איציק דניאל: ההתייחסות היא על ההוצאות הנוספות שיש בגין הפעלה של המסגרת אחרי קורונה.

איציק דניאל: חד-משמעית.

עאידה תומא סלימאן: לא, לא, לא.

עאידה תומא סלימאן: אתם מחייבים אותן להחזיר שלושה ילדים או שלוש משפחות.

איציק דניאל: גברתי, אני יכול לענות גם על זה, וחבל שאין נציג של משרד הבריאות בדיון הזה שיוכל לתקן אותי אם אני טועה.

איציק דניאל: הסעיף שאתם מדברים עליו, סעיף 5(1)(ב) לא רלוונטי.

איציק דניאל: אנחנו פועלים מכוח סעיף 5(1)(א) לצו בריאות העם, שמדבר על קבוצות של עד שישה או עד חמישה בנושא של משפחתונים, לילדי עובדים חיוניים.

איציק דניאל: הסעיף השני – צריך לבוא לכאן נציג של משרד הבריאות שידייק אותי, אבל מה שאני יודע ואני כמעט בטוח ברמת ודאות של אחוזים מאוד גבוהים – הפעילות לא רלוונטית בכלל לאגף מעונות יום.

איציק דניאל: מדברים על השגחה בקבוצות קבועות של ילדים מאותו בית, עד שלושה בתים.

איציק דניאל: אנחנו לא מתעסקים בהשגחה בפעוטות.

איציק דניאל: אנחנו לא עושים השגחה על ילדים, אנחנו לא עושים השגחה על קבוצות של ילדים בני חצי שנה, לא מערבבים אותם עם ילדים בני שנה ובטח לא עם ילדים בני שלוש, ארבע או חמש ושש.

עאידה תומא סלימאן: אמיר, אני מתנצלת אבל ישיבת המליאה צריכה להתחיל ואנחנו מחויבים לפי הנהלים לנעול את הישיבה הזאת.

עאידה תומא סלימאן: אני חייבת להגיד שני משפטים ואז אנעל את הישיבה.

עאידה תומא סלימאן: אני מבינה שאנחנו יודעים היום שיש התחייבות מאוד ברורה, קודם כל שבעוד כעשרה ימים מנהלות המשפחתונים יקבלו את הפעימה הראשונה, ומייד אחריה תבוא הפעימה השנייה כי אני חושבת שהממשלה כבר תאשר אותה.

עאידה תומא סלימאן: שנית, הפעימה השנייה תהיה יותר גדולה מהפעימה הראשונה.

עאידה תומא סלימאן: אנחנו יודעים עכשיו שיש דיון על שיפוי על ההוצאות הכלליות ועל חצי חודש מרס שמתקיים באוצר, והמשפחתונים כלולים בו.

עאידה תומא סלימאן: כלומר, מנהלות המשפחתונים גם יקבלו פיצוי על זה.

ינון אזולאי: גם על החזרה לשגרה ישפו אותם אם יהיו פחות ילדים.

ינון אזולאי: והדבר הכי חשוב, זה לא יפגע בהן שהן מגישות כעצמאיות.

ינון אזולאי: הן יקבלו כעצמאיות ויקבלו את השיפוי הזה.

עאידה תומא סלימאן: הוועדה פונה לרשות המסים ולמשרד האוצר ומבקשת, אל תיצרו עוד מנגנונים למענק השני.

עאידה תומא סלימאן: המענק השני ילך אחרי ההרשמה שנעשתה למענק הראשון, שממילא יצא באיחור רב.

עאידה תומא סלימאן: בכל הנושא של אסטרטגיית היציאה וההכנות לתשלומים, אני מבטיחה לכולם מעקב יום-יומי מצידי ומצד הצוות של הוועדה.

עאידה תומא סלימאן: אנחנו נעמוד על זה מקרוב ונבטיח שההחלטות וההבטחות ייושמו.

עאידה תומא סלימאן: תודה לכל חברי הכנסת ותודה למטפלות.

עאידה תומא סלימאן: אני מתנצלת בפני אלה שלא הספיקו לדבר.

יעקב אשר: אני רוצה בשם כל חברי הכנסת להודות לך, גברתי היושבת-ראש, על הנחישות שלך ועל ההתמדה שלך.

יעקב אשר: ואני רואה שלאט לאט אולי גם נגיע - - -

ינון אזולאי: פעם אחת צריך להגיד גם מילה טובה לאיציק, שהיה בסדר היום.

יעקב אשר: איציק דניאל, שאפו, רק אל תאכזב אותנו בדרך.

עאידה תומא סלימאן: תודה לכולכם.

עאידה תומא סלימאן: אני מאוד שמחה לראות שיש נושא שחברי כנסת מחויבים לו כל כך.

עאידה תומא סלימאן: תודה, הישיבה נעולה.